Jauh sêbêlon adènyè sosial mèdia amè aplikasi musik digital pêranti ngêdêngêrin musik sêari-ari, radio ngêjadi arus utamè padè wayahnyè nyang amat èpèktip dalêm aktipitas bêrmusik. Pêndêngêr sêtiè jugè bisè ngêlakuin pêrmintèan amè pênyiar dalêm pêmutêran lagu. Bukan tibang pêndêngêr musik, inpormasi dari radio ngasih sinyal positip musisi pêranti ngênalin karyènyè langsung kêpadè khalayak. Radio punyè kuasè têradêp musik nyang lagi bêkêmbang wayah ntu amè ngêjadi mèdia pêranti nyampèin pêsên. Kêgampangan radio dalêm nêrimè amè nyalurin inpormasi ngêjè pusat pêratian ampir sêluruh kalangan bocah mudè ampè orang tuè. Wayah jêm siaran tibè, pênyiar bakal ngêbacèin pêsên sêbêlon ngêmutêrin lagu, sêdêngkan kalo adè bintang tamu atau musisi di sègmèn-sègmèn ntu mêrèka bisè tampil sêcarè langsung di studio radio ntu.


Kagak cuma jadi hiburan, lagu daerah entu juga ade nilai sejarah dan jadi identitas daerah tersebut, termasuk lagu daerah Betawi dan liriknye yang khas. Lagu daerah entu lagu atau musik yang asalnye dari suatu daerah tertentu dan jadi beken soalnye dinyanyiin oleh rakyat daerah tersebut dan rakyat laennye. Biasanye lagu daerah kagak dipublikasiin siape pembuatnye atau pengarangnye. Salah satu lagu daerah yang populer adalah lagu daerah Betawi. Lagu-lagu yang dinyanyiin di tiap perayaan ulang tahun DKI Jakarta tiap tahunnye entu punya lirik berbahasa Betawi yang familier bener sama kehidupan kite sehari-hari. Ade beberape lagu daerah yang masih sering dinyanyiin dan sering didengerin orang-orang Betawi sampe sekarang, ya entu; Jali-Jali, Keroncong Kemayoran, Kicir-Kicir, Ondel-Ondel, Surilang, Kelap-Kelip, dan Wak Wak Gung.


Baru-baru ini sekitar tahun 2022an lah ye lagi rame-ramenye resto cepet saji yang adanye di luar negeri aje, buka dimari di Jakarta Indonesia. Nama ntu tempat ganyeman adalah Subway resto yang ngejualin ganyeman sandwich berasal dari negara Amerika. Buat anak-anak muda khususnye pade rela antri buat dapetin ntu sandwich. Tetapi, tidak hanya anak muda aje sih yang kesono, yang tua pun juga, karena ntu ganyeman sehat juga buat dikonsumsi, soalnye lengkap dengan aneka sayur mayur yang seger dan bejibun, rotinye juga ada roti gandum. Jadi buat yang belom pade cobain ntu makanan wajib cobain dah, apalagi yang lagi diet aman dah ngegares ntu ganyeman, asal jangan dibarenginnye minum softdrink. Roti sandwichnye berisi sayuran, keju, dan daging dari yang tipis ampe tebel ntu jenis daging banyak bener, dijamin kenyang dan sehat dah makan disono.


Elu pernah punya ponsel iPhone? Aye pernah. Pertama kalinye aye beli ponsel iPhone entu pas jamannye iPhone 5. Pas entu, ponsel iPhone masih jarang dipake orang. Aye pun tau kalo kameranye ponsel iPhone entu cakep bener, natural. Aye beli ponsel iPhone-nye ditemenin empok aye. Nah untungnye masih ada yang warna putih. Ukurannye emang kagak segede ponsel iPhone yang sekarang, mungil dan slim. Tapi walaupun kecil, entu ponsel bener-bener keliatan mewah. Warna depannye putih dan di belakangnye putih serta silver. Pokoknye desain luarnye cakep bener deh! Nah desain dalemnye pun kagak kalah cakep, dalemnye entu simple tapi mewah. Terus pas aye coba kameranye, beuh! Bagus dan natural. Udeh deh aye yang emang hobi selfie, makin demen selfie.


Daristadi kita banyak ngomongin soal orang yang dagang liwat internet atawa onlen. Buat orang yang masih bingung mau dagang onlen apaan, ini ada tips dari orang yang udah nyari-nyari juga di internet. Kalo mau dagang onlen, kita punya modal yang mayan gede, kita bisa dagang barang elektronik apalagi hape. orang Indonesia rajin banget beli hape-hape yang baru keluar. Jadi, pas banget sasarannya kalo mau jual hape di sini. Kedua, kita bisa jual makanan. Ada makanan yang kering, basah, ama lauk-lauk. Kita liat dulu lokasi dagangan kita. Kalo kita dagang kayak emak-emak yang sebelomnya kita omongin. Dagang liwat WA, kita bisa dagang makanan mateng kayak lauk gitu. Kalo di pasar onlen, kita bisa dagang kue kering yang kudu pembeli pesen dulu sebelomnya. Ketiga, kita dagang pakean. Dagangan ini paling banyak orang kerjain ama banyak juga orang yang sering nyari.


Si babeh abis balek jemput aye melipir ke hokben. Hokben iyelah jenis gegares nyang katanye dari Jepang. Tapi, kenape orang betawi juge demen masakan Jepang ye. Ye, mungkin laper, jadinye ape aje diraup. Hokben inih udeh ade lebel halal. Jadi, kagak perlu ragu dan bimbang lage. Menu nyang ditawarin restoran inih mayan bejibun dan mayan nguras kantong. Walopun begonoh, tetep hokben sebagei restoran andalan babeh. Karne, berbagei macem olahan dagingnye dibuat sedemikian rupe. Gegares di hokben dapet dikatekan sihat, karne ade sayuran nyang ditaroin di situh. Selaen ituh, ade minuman nyang katenye bise ngebunuh lemak jaat, ye ntuh minuman nyang warnenye bening.


Susu ntu sumber penting kalsium ame vitamin D buat wadon kalo lagi bunting. Tau pan kenape kite butuin vitamin D pas bunting? Soalnye kalo kite dapetin vitamin D nyang cukup selame kite bunting, ntu bisa nurunin resiko orok kena alergi di masa depan. Wadon nyang lagi bunting juga butuh 1.000 ampe 1.300 miligram kalsium saba harinye buat ngasih badannye ame badan oroknye nyang lagi betumbuh. Minum susu khusus orang bunting tuh bisa menuhin sebagian kebutuhan kalsium. Susu buat orang bunting juga ngegableg efek nyang bae banget buat pertumbuhan orok ame bantu orok tumbuh tinggi. Orok juga punye kadar insulin nyang lebih tinggi dalem darahnye, biar pas remaja ahir bisa nurunin resiko diabetes tipe A.


Selaen tamagotci aye juga demen banget tuh ama game harvest moon, cuma dia kan adanye di ps ya. Kalo pun demen aye kaga pernah juga tuh ngerasain maenin, paling cuma liatin orang maenin kok resep amat ya. Boro-boro mao minta ps ama orang tua, maenan tamagochi aja aye kaga dibeliin. Biasanye tuh aye liatin orang maen ps tuh di rumah sepupu aye nyang punya ps, cuma katanya aye kaga boleh maenin karna aye kaga bisa. Kadang ati sedih banget yak, padahal tuh ama sodara sendiri tapi cuma bisa ngeliatin kaga boleh minjem Cuma aye dulu anaknye kaga rese, kalo kaga dikasih ya kaga maksa trus nangis.


Selaen olahraga lari, squat juga jadi olahraga yang bisa dilakuin kagak pake alat. Olahraga ini juga sering disuruh ama guru olahraga ke murid-muridnya. Squat kagak ngeharusin di lapangan yang lebar, soalnya gerakannya juga kagak ke mana-mana. Olahraga squat ini bisa dilakuin di tempat aja. Cara ngelakuinnya juga gampang. Pertama, kita tapakkin kaki kita di bawah, lebarnya selebar pundak. Pas begitu, punggung kita kudu dikuatin. Abis itu, lekukin dengkul kita ampe posisinya kayak duduk di bangku. Pas posisi begitu, tumit kita kudu mantep nempelnya di ubin. Oh iya, pas nurunin badan kudu pelan-pelan, kudu kekontrol. Kalo udah nurunin badan, dorong pinggul kita ke belakang. Lakuin squat ini paling kagak 10 menit. Kalo kita rutin olahraga squat ini otot paha kita bakal makin kuat. Badan juga pastinya makin sehat.


Ali bin Abi Thalib merupakan sahabat yang pertama kali mengumpulkan Al-Qur’an pada masa Nabi atas perintah Nabi sendiri. Di kalangan Syi`ah menegaskan Ali bin Abi Thalib sebagai orang pertama yang mengumpulkan Al-Qur`an setelah wafatnya Nabi. Sumber-sumber Sunni juga mengungkapkan bahwa Sahabat Ali memiliki kumpulan Al-Qur`an. Di kalangan ortodoks Islam, pengumpulan Al Qur`an dapat dilakukan secara resmi pada masa pemerintahan Abu Bakar al- Shiddiq. Al Khatthabi berkata, “ Rasulullah tidak mengumpulkan Al-Qur`an dalam satu mushaf lantaran senantiasa menunggu ayat yang menghapus terhadap sebagian hukum-hukum atau bacaannya. Sesudah berakhir masa turunnya Al-Qur’an dengan wafatnya Rasulullah maka Allah mengilhamkan penulisan mushaf secara lengkap kepada para Khulafaur Rasyidin sesuai dengan janji-Nya yang benar kepada umat ini tentang jaminan pemeliharaannya.


Anne entu sejak SMA atau bahkan SD, udeh cita-citanye jadi wirausaha. Kate enyak dan babehnye yang merupakan wirausaha sukses, mendingan die punya usaha sendiri, kagak diperintah, dan bisa bantu ciptain lapangan kerja serta kesempetan nyari nafkah buat orang laen. Karena entu pas SMA, awalnye die keterima di jurusan IPA, tapi die ajuin pindah di jurusan IPS. Die pun bener-bener tekun belajar, terutama mata pelajaran ekonomi. Kuliahnye pun jurusan manajemen bisnis. Nah akhirnye di umur 25 taon pun die berhasil jadi wirausaha. Bener kate enyak babehnye, die bisa atur perusahaan sesuai values dan prinsip yang die punya. Die juga bisa bantu orang laen dapet kesempetan kerja.


Pernah denger dari orang yang punya dua bisnis. Jia bisa ngejalanin usaha bukan lantaran bekali-kali gagal. Jia pernah gagal, cuman kagak ampe bekali-kali. Jia punya usaha dagangan barang ama jasa juga. Sebelom mulaiin dagangannya ama ngalamin sekali gagal, jia langsung belajar ama orang yang lebih ahli. Jadi, jia kagak nunggu bekali-kali gagal, udah bisa ngatasin usahanya. Jia pernah bilangin orang yang mau punya bisnis itu, bisa dijalanin sembari gawe. Jadi, kalo pasangan, yang satunya bikin usaha, yang satunya gawe dulu. Biar kalo yang satu bsinisnya bangkrut ada ancang-ancang simpenan duit dari gaji pasangan yang gawe. Ini dikerjain ampe usahanya udah mantep, baru yang gawe bisa keluar dari gaweannya, terus ngelanjutin usaha bareng.


Alsa udeh suka sama Orlando sejak lama. Kayaknye dari sekitar mereka SMP atau sebelomnye. Soalnye rumahnye Alsa entu deket sama Orlando, jadi mereka sering bener ketemu walaupun kagak satu kelas. Nah pas SMA mereka satu kelas. Makin lama mereka makin sering ketemu. Apelagi ade banyak tugas berkelompok ataupun tugas berdua-dua. Alsa dan Orlando makin sering bareng buat urusan sekolah. Kagak di sekolah dan di rumah, mereka sering bareng buat ngerjain tugas. Bahkan tugas individual pun mereka kerjain bareng. Mereka pun akhirnye pacaran. Kehidupan mereka sebagai pasangan pacaran lumayan baek karena mereka akur dan banyak bercandanye. Mereka juga nyempetin waktu buat belajar dan nugas. Intinye kehidupan berpasangan mereka selama pacaran baek-baek aje selama 1 taonan.


Sebuah kisah banjir bah yang menenggelamkannye orang-orang yang mengingkari Allah SWT itu merupakannye salah satu kisah yang pantas dan perlunye direnungkan. Kisah ntu yang ada di dalam kitab suci Al-Qur'an ntu berkaitan dengan kaumnye, dan keluarga Nabi Nuh AS. Kisah Nabi Nuh dan banjir bah tersebut terdapat dalam surah Al Ankabut ayat 14, Allah berfirman mengenai banjir besar yang menenggelamkan sebuah kaum yang membangkan dan tidak mau taat kepada perintah Allah dan rasul-Nya. “Dan sungguh, Kami telah mengutus Nuh kepada kaumnya, maka dia tinggal bersama mereka selama seribu tahun kurang lima puluh tahun. Kemudian mereka dilanda banjir besar, sedangkan mereka adalah orang-orang yang zalim.” (QS. Al Ankabut: 14).


Ari ini, Doel diajak Enyak Babeh buat makan di restoran punya temennye Enyak. Menunye, sih, kebanyakan bakso ame mie ayam. Pas ditanye pengen makanan ape, Doel cap-cip-cup terus kepilihnye bakso. Begitu ditanye pengen minum ape, kagak pake mikir, Doel langsung jawab es teh manis, tapi esnye dikit aje! Katanye semangat betul. Enyak ame Babeh ampe geleng-geleng pala. Kelar semue pesenannye dicatet, Enyak langsung nanye ke Doel, "Ngapa, sih, lu, Doel, demen amat ame es teh manis?" Doel cengar-cengir bari jawab, siape nyang gak demen ame es teh manis, ye, kan, Nyak, Beh? Rasanye enak begitu. Dipasangin ame makanan apa aje, gek, cocok. Abis seret-seret gegares makanan, pan enaknye ketemu nyang nyegerin laklakan. Nah, ntu lah nyang bikin Doel ketagihan. Enyak ame Babeh ngangguk-ngangguk bae dengernye. Setuju juge dengernye!


Studi nyang dilakuin parè pênêliti di Amèrika ngungkapin bahwa olahragè têratur bisè ngêlindungin lanang dari kankêr prostat. Kêsimpulan ntu didasarin hasil uji mêrèka têradêp 190 partisipan lanang nyang udèh ngêlakuin biopsi prostat. Bahwasannyè partisipan nyang cukup aktip bêgêrak, walo tibang bêjalan kaki sêlamè bêbêrapè jêm pêr minggu, têrnyatè sêcarè signipikan punyè kêcêndêrungan lêbih kêcit kênè kankêr prostat. Sêlaèn kankêr prostat nyang paling dingêriin lanang, wadon gè bisè dapêt manpaat dari bêolahragè, yakni ngêjauhin risiko kankêr payudarè. Hal êni têrungkap dalêm studi nyang dilakuin tim pênêliti dari University of Southern California di Los Angeles. Mêrèka ngêdapêtin bahwa olahragè dêngan intènsitas gêrak tinggi kayak bêrênang, aèrobik, amè lari bisè ngurangin risiko kankêr payudarè.


Kitab suci agama elu ape? Nah aye sebagai orang Islam, kitab sucinye dari agama aye pun Al-Qur'an. Nah kitab suci Al-Qur'an isinye kagak tentang aqidah, akhlak, petunjuk, dan laennye aje, tapi ade juga kisah-kisah dalem Al-Qur'an yang dari entu kisah kite bisa dapetin berbagai manfaat, mulai dari pengetahuan, pelajaran, hal ape yang sebaeknye dilakuin, hal ape yang sebaeknye jangan dilakuin, dan laen sebagainye manfaat dari kisah-kisah dalem pade kitab suci Al-Qur'an. Nah bahkan kalo aye sendiri ngerasa ade beberape kisah pade kitab suci Al-Qur'an yang seru bener. Nyok mulai baca dan belajar dari kisah di kitab suci namenye Al-QUr'an entu!


Siklus pertumbuhan adalah periode wayah salèh atu atau kedua pasangan kagak senang dêngan sesuatu dalam hubungan ntu. Êni saatnya memerlukan perubahan, upaya lêbih, amè tumbuh. Padè siklus êni pula, saban orang nyang berpasangan perlu peduli dêngan apa nyang dibutuhkan pasangan. Dêngan kata laèn, ngêrasè adè sesuatu nyang kagak beres dalam hubungan kagak sêlalu menandai kudu putus. Sebaliknya, padè dasarnya semua pasangan psti bakal melalui periode kagak puas. Wayah ngêrasèin êni, tantangan perlu dilalui amè kegembiraan sêrtè kenyamanan bakal menyusul setelahnya. Penting dipahami, ketidakbahagiaan kudu segera direspons amè diupayakan buat menjadi sebaliknya. Jangan sampè, momen bosan amè kagak bahagia dibiarkan kagak terkendali. Cobalah memulai percakapan terbuka tentang êlu amè apa nyang kagak berhasil bagi êlu. Sêlaèn ntu, berbagi kekhawatiran tanpa menyalahkan dêngan intensi saling mendengarkan sêrtè memecahkan masalah bersama-samè bakal membantu buat tetap bisa meneruskan hubungan. Dari sana, êlu bisè mengidentifikasi perubahan nyang bisa ditempuh sehingga hubungan bakal bahagia lagi.


Selaen salat 5 waktu tiap harinye, aye punya ajaran agama yang aye inget laennye, namanye zikir pagi dan petang. Tiap hari pas hari masih gelap, aye bangun buat salat Subuh, aye ngelakuin zikir setelah salat Subuh, abis entu aye zikir lagi yang dikate sebagai zikir pagi. Terus pas sore atau pas hari udeh akhir sore, pas langit udeh mulai gelap, aye zikir petang. Aye selalu berusaha buat ngelaksanain ajaran agama yang paling aye inget entu. Soalnye di zikir pagi dan petang, kite diajarin cara buat memuji Allah, memohon ampunan, karunia rezeki, perlindungan, dan penjagaan Allah untuk diri kite dan keluarge kite, serta segala hal yang sejatinye jadi kebutuhan kite. Wih, banyak bener kan manfaat dari ajaran agama yang paling aye inget entu? Selaen dapet pahala memuji Allah, memohon ampunan, kite juga sambil doa mohon perlindungan dalam entu zikir! Nyok deh buat elu yang agamanye Islam, gas buat peroleh manfaat sebanyak-banyaknye dari kegiatan rutin keagamaan satu entu!


Sebage pebisnis, ade sikap-sikap nyang kudu bangat kite aplikasiin ke diri ndiri sebage bentuk petahanan kalo bisnis kite lagi kenape-nape. Taro lah, bisnis ente lagi ngalamin kerugian. Sikap nyang kudu bangat ade di diri ente ntu kagak gampang nyerah ame optimis. Enih kek sepaket gituh. Kalo kate Goleman (2007), orang nyang punye sikap optimis bise tetep pecaye ato naro arapan nyang gede kalo semue nyang ade di idupnye bakal bae-bae aje, walopun die ditimpe masalah ame ngerase prustasi, cuman tetep yakin kalo semuenye bakal teratasi. Nah, sikap nyang begini nyang kudu jadi pegangan ente pas bisnis lagi kagak bae-bae aje. Pecaye bari berusaha dan kagak gampang nyerah, kalo entar ade aje jalan buat semuenye jadi lebi bae.


Alat musik tanjidor tuh kalo mau dimaenin kudu dillibet ke perut. Mangkanye buat badan nyang lumanyan gede mesti ati-ati kalo ga bisa nyangkut tuh ama tu tanjidor. Ncing aye pernah nih punya cerite ama tanjidor, mulanye kite tuh lagi pada becanda kan, nah ncing aye tuh mau nginsengin ponakannye pake tanjidor. Kayanye die kaga sadar kalo badannye tuh lumanyan gede, jadi pas masuk tuh bisa tapi pas die mao keluar susahnye bukan maen. Abah tuh ampe ngomelin ncing aye, katanye lagunue semena-mena. Hampir 2 jam tuh tanjidor nyangkut, ncing aye juga udeh engep di delam tuh tanjidor. Akhirnye kaga lama dari situ , berasil juga tuh keluar tapi badannye merah-merah karna pas mau ngeluarin kan mesti ditarik.


Jaman sekarangnye ude jarang nyang belom pernah ngerasain naik pesawat terbang,Hari itu, Sabtu (9/11/2019) pukul 08.50 WIB, untuk kali pertama sejak 24 tahun usia, saya datang ke Bandara Soekarno-Hatta dan naik pesawat tujuan ke Tanjung Pandan, Belitung. Jujur, sesaat sebelum masuk ke dalam pesawat usai melakukan pengecekan tiket, data diri, dan menuju gerbang keberangkatan perasaan saya begitu takut. Sampai waktu keberangkatan tiba, dan semua penumpang dipanggil untuk naik ke pesawat. Saya lantas mencari tempat duduk sesuai yang tertera di tiket. Pramugari akan mempraktekkan demo tentang keselamatan pada saat terjadi hal-hal yang tidak diinginkan. Mulai dari cara memasang sabuk pengaman, mematikan telepon genggam, sampai mengenakan pelampung keselamatan dan masker oksigen.


Dulu pas sekolah SMP tuh aye diarahin masup ke sekolah MTS. Awalnye aye pikir mah sama aja, sekolah di sana cuma pulangnya aje lebih sore. Tapi kaga cuma ntu, aye di sono bener-bener dapet bekal ilmu agamanye. Tiap pagi tuh sebelom mulai belajar, semua murid disuruh ke mesjid buat sholat dhuha, kita dibiasain buat sholat dhuha sebelom kegiatan. Karena kebiasaan itu, ampe sekarang aye nerapin nyang namanya sholat dhuha, selama SMA, kuliah, kerja juga kalo kaga sholat dhuha kaya ada nyang kurang. Emang bener ye, kalo suatu hal kite lakuin terus menerus bakalan jadi kebiasaan trus kaga berat buat ngelakuinnye juga.


Ngêrajut adalah tèknik ngubah bênang rajut jadi kaèn, pakèan, atau barang laènnyè nyang bêrnilèi pakè. Ngêrajut bisè dilakuin makè lêngên atau mêsin. Buat pêmulè, êlu kudu punyè bêbêrapè pêrabotan amè bahan bêrikut, yakni bênang rajut, hakpèn, jarum breien, jarum trapêsti, amè gunting. Têrus, bêbêrapè tusuk dasar nyang kudu dikuasèin adalah tusuk rantè, tusuk tunggal, sêtêngèh tusuk gandè, tusuk gandè, tusuk tripêl, amè tusuk sisip. Ngêrajut butuh konsèntrasi amè pokus supayè kagak salèh dalêm ngêjalin bênang-bênang. Nah, konsèntrasi amè pokus êni bisè ngêrêdèin strès amè rasè kuwatir. Dêngan ngêrajut, pikiran nyang dipênuhin strès amè rasè kuwatir bakal kêalihin amè tujuan buat ngêjè bênang rajut jadi suatu barang.


Elu tau kagak, kalo pas elu ngerasa stres atau tertekan, elu bisa nyoba olahraga ringan yang gampang dilakuin buat ngusir stresnye? Kalo dari artikel yang aye baca, olahraga entu emang banyak manfaatnye, mulai dari ngasih manfaat yang mantep buat kesehatan fisik ataupun kesehatan mental. Soalnye, olahraga entu katenye bisa micu pelepasan hormon endorfin. Kagak cuma entu, olahraga juga bisa ningkatin dopamin dan serotonin. Nah, olahraga yang bisa ngusir stres entu macem-macem dan bahkan ade olahraga ringan yang gampang dilakuin, misalnye yoga, jalan santai ataupun cepet, dan laennye. Jadi kalo elu ngerasa stres atau tertekan gitu, elu bisa mulai cari tau ape aje olahraga ringan yang gampang dilakuin ye, jangan ngelakuin hal-hal yang malah destruktif.


Saat liburan telah tiba wajib banget dah tuh yang namanye nonton macem-macem pelem yang seru, biasanye nontonnye malem jadi begadangan kadang ramean kadang sendirian aje gitu, biasanye nonton pelem cinta cintaan atau pelem seru lainnye, seringnye pelem korea. Ada sensasi yang beda kalo nontonnye tengah malem, apelagi kalo hari biasa sekolah atau kerja pan kaga bisa begadang tuh, nah kalo pas liburan dah aye gempur nonton pelem ampe pagi lagi dari malem. Biasanye nonton di laptop sembari ngegaresin ganyeman kaya ciki cikian, roti, sambil minum kopi dah abis ntu biar makin seger, ohiye kadang kalo laper banget juga bikin mie biar nendang.


Buat nyang pengen olahraga, tapi mager keluar rume gegara kudu pake baju nyang proper, oke bangat, nih, cobain olahraga simpel nyang bisa dipraktekin di rumah, bahkan samping kasur! Namanye olahrage sit-up. Gerakannye kagak nyiksa-nyiksa amat, alias bisa dicoba ame nyang baru pengen mulai getol olahrage juge. Caranye, pertame ntu badan celentang dulu. Abis ntu, posisiin kakinye nekuk mulai dari dengkul ampe bawah. Telapak kaki nempel ame lante. Buat tangannye, bisa disilangin depan dada, ato ditaro di belakang pala, jadi telapak tangannye nyentuh pala bagian belakang. Kalo posisinye udeh oke, bisa mulai angkat badan dari mulai pala ampe pinggang. Pantat ame telapak kaki nahan sisa badan biar kagak ikut keangkat. Ntu pala, pas keangkat, harus ketemu ame dengkul, baru bole celentang lagi. Begitu terus diulang-ulang. Bagus enih buat ngelatih otot bagian perut.


Ngomong-ngomong tentang alpuket sekarang waktunye kite bahas tuh kandungan nyang ada di dalem alpuket. Teryata eh ternyata, buah alpuket punya kandungan vitamin C,E,K, ama B-6, riboflavin, niasin, asam folat, asam pantotenat, magnesium, kalium, lutein, betakaroten, ama satu lagi asam lemak omega-3. Walaupun nih kita liat-liat dari kandunganye, sebagian besar tuh kalori asalnye dari lemak tapi kaga perlu khawatir. Alpuket penuh ama lemak sehat nyang manfaanye bisa ngendaliin kolestrol ama bikin kite tetep kenyang. Lemak juga teryata penting buat tubuh karna diperluin ama setiap sel tubuh kite, konsumsi lemak sehat berguna buat kesehatan kulit, ningkatin penyerapan vitamin, mineral, ama nutrisi nyang larut lemak, trus bisa juga ningkatin sistem kekebalan tubuh.


Kemaren ada tetangga yang dateng ke rumah bawain oleh-oleh makanan dari kampungnya. Dia bawa macem-macem makanan. ada gudek ama kreceknya, carica buah, ama bakpia. Semuanya makanan kedemenan. Gudeg ama krecek itu makanan yang pas banget di mulut, enak buat mindo. Gudeg warrna coklat ama rasanya manis, pas banget dijejerin ama krecek yang warnanya merah ama pedes nyegerin ini. Jadinya, mulut kagak makan yang manis doang atawa pedes doang. Itu makanan gurih sedepnya. Makanan-makanan manisnya ini yang nyegerin banget. Ada carica buah. Udah khas banget yang abis dari kampung sekitaran Jawa Tengah, bawain carica buah ini. Pas diliat warnanya kuning cerah nyegerin. Kirain ager, taunya cair ama dalemnya ada buahnya. Selaen carica, makanan manisnya ada bakpia. Tetangga ngasih satu kotak, tapi macem-macem rasanya. Ada yang dalemnya coklat, keju, ama kacang ijo. Bakpia yang dalemnya coklat ini, enak banget, soalnya coklatnya kagak terlalu kering. Adonan ama isian coklatnya kagak bikin seret dimakan. Kalo rasa kejunya warna kuning, tapi kuningnya mentereng, jadi kagak tegel makannya. Walopun gitu, semua oleh-olehnya enak dan jadi kedemenan.


Sekarang tuh makanan khas daerah udeh bisa kite cari di mana aja. Kaya makanan khas dari daerah tertentu kaya papeda, sekarang tuh udeh bisa kite temuin rumah makannye. Banyak orang nyang bisa masak trus buka cabang di kota rantauan supaya buat para perantau kaga perlu pulang kampung buat nikmatin nyang namanye makanan khas dari daerah tempat tinggalnye. Kalo jaraknye deket si masih bisa dikirimin, cuma nyang jauh bisa basi di jalan. Mangkanye sekarang orang udeh jualan macem-macem dagangan tuh, jadi kaga perlu repot-repot lagi kite. Apalagi ada applikasi buat cari tempat makan nyang kite mau, udeh makin gampang aja dah.


Waktu itu saya nonton bola di stadion Si Jalak Harupat, Bandung. Pertandingan antara Persib vs Arema Malang. Ini pengalaman pertama saya nonton langsung di stadion.Mantan kebetulan pendukung Persib. Beli tiket dari calo waktu itu kalau tidak salah Rp. 75.000/orang. Mau masuk ke dalam stadion harus pakai acara desak-desakan dan dorong-dorongan. Saya tidak paham mengapa begitu kalau punya tiket. Saya sampai marah-marah waktu itu. Di antara antrian itu juga ada copet yang sibuk bertugas. Waktu itu saya hampir kena tapi tangan copetnya langsung dipegang si mantan jadi gagal kecopetan. Masuk ke dalam stadion melewati pintu yang dibuka sangat kecil oleh polisi yang bertugas sambil dicek tiket. Sampai lah saya di tribun paling atas menonton pertandingan yang baru mulai. Seru sih lihat suporter lempar-lempar tisu gulung ke lapangan, ada yang bawa drum, ada yang memimpin yel-yel dan juga tarian sambil telanjang dada.


Bêpindèh dari Windows kê MacBook têntunyè Wulan kudu lêbih banyak bêlajar, mulè dari nyari lêtak èksplornyè, lêtak pênyimpênannyè, carè nutup halaman, amè pêrgêrakan kursor nyang bêrbèda. Nyang paling susèh, yakni pênggunèan pungsi papan tik. Misalnyè, di Windows, buat nyalin tumannyè mêncèt ctrl + v, sêdêngkan di MacBook mêncètnyè command + v. Wayah pêrtamè kali datêng, nyang Wulan pêrariin adalah lèptop ntu bêukuran kêcit dibandingin lèptop diè sêbêlonnyè nyang punyè ukuran 14 inci. Têrus, wayah Wulan mutêr lagu di YouTube, dulu mah dolognyè mintè ampun. Kalo karang gasik bangêt, padahal kualitas nyang diè putêr 720p. Di lèptop sêbêlonnyè, tibang 144p gè dolog. Sêtêlèh makè MacBook Air M1 2020, sêmuè bêrobah. Têrnyatè, lèptop gè mêngaruhin kêcêpêtan pêmutêran pidio di YouTube, yak.


Bêrkêgiatan di rumèh bisè jadi lêbih rêsêp dêngan ngêlakuin hal nyang ayè dêmênin. Kalo adè waktu lowong, mêski jarang-jarang, ayè ngêjè aksêsoris dari mutè-mutè. Biasènyè sih ayè ngêjè rantè amè gêlang. Ayè mulè kêgiatan padè Sabtu atau Minggu pagi sêkitar jêm 09.00 ampè 12.00. Dalêm sêari, ayè bisè ngêjè tigè rantè amè tigè gêlang. Mêski sêbênêrnyè ayè kagak makè aksêsoris ntu, tapi ayè dêmên ajè ngêjènyè. Rantè amè gêlang nyang udèh dikêjè ntu bakal ayè kasih-kasihin buat sodarè-sodarè ayè nyang masing padè kêcit. Sêlaèn ngasah krèatipitas ayè, adè kêpuasan dèwèk wayah ngêliat èksprèsi sênêngnyè sodarè-sodarè ayè dapêt rantè amè gêlang.


Ngêraup untung gêdé èmang impian saban pênjual daring, tapi kalo kêbangêtan bêrlêbihan bisè jadi paktor risiko kêbêrlangsungan bisnis. Misalnyè, karna êlu kêbangêtan bêrorièntasi têradêp kêuntungan, êlu jadi cêndêrung ngêsampingin kualitas produk. Lantaran kagak pèngèn ngêluarin biayè produksi tinggi, êlu milih ngêgunèin bahan baku murèh lalu matok kêuntungan bêlipêt. Hasilnyè, wayah produk ampè kê tangan pêmbêli, têrnyatè produknyè kagak awet amè gasik butut sêhinggè pêmbêli kêcèwa amè kagak mao kêmbali kê lapak êlu. Conto kêjadian sêpêrti êni umum têrjadi amè malèh ngêjè bisnis ngêrugi. Jangan tibang pokus dapêt untung, tapi kudu diiringin dêngan kualitas produk nyang baèk jugè. Pêlanggan udèh naro kêpêrcayèan padè lapak amè produk êlu, mangkè mêrèka jugè layak buat ngêdapêtin kualitas nyang baèk.


Pempek entu salah satu oleh-oleh khas dari daerah di Indonesia. Badogan satu entu, juga gampang bener kite temuin di daerah laen, bahkan di daerah-daerah Pulau Jawa. Namun, pempek asli Palembang, punya komposisi yang khas dan kagak gampang ditiru daerah lain. Hal entu bisa jadi, soalnye mereka punya resep rahasia, supaye pempek asli Palembang tetep punya cita rasa yang tidak berubah. Di Palembang, pempek ade beragam jenisnye, misalnye basah, goreng, hingga panggang. Biasanye, pempek dihidangin pake kuah cuka dan gula merah, lalu mie kuning, mentimun, serta sambal. Bahkan, pempek juga bisa dimodifikasi jadi bentuk kuliner lain, ya entu Tekwan dan Celimpungan. Entu die oleh-oleh khas dari daerah Palenbang.


Tapi alhamdulillahnye aye udeh ngelewatin dan punya segala jenis hp nyang ngetrend. Dari hp nyang bisa sms ama nelfon aja, nah pas itu kan nyang lagi hits tuh merk nokia tuh udeh paling bangus. Abis itu, zaman lagi ngetrendnya esia, untungnye juga ngerasain make walaupun cuma bentar karna di tilep mpok yang kerja. Berlanjut ke zaman blackberry yang udeh keren banget tuh kalo kite liat, apalagi kalo kite bikin status tuh keliatan via apanye. Hape blackberry juga sempet 2 kali ganti. Abis itu pernah juga nyobain hp layar sentuh merk nokia, itu hp aye demen banget tapialah dikasih orang. Akhirnye minta Iphone deh.


Êmak-êmak nyang lagi nyusuin amè bunting kudu cêli milih asupan madangan supayè nutrisi orok amè êmaknyè kêjamin. Êmak-êmak puguh udèh kagak asing lagi amè daon katuk. Manpaat daon katuk kagak tibang buat êmak-êmak nyang nyusuin, tapi jugè buat êmak-êmak nyang lagi bunting. Sêlaèn bêrmanpaat mêrsiapin asupan aèr susu ibu (ASI), daon katuk jugè bêrmanpaat buat pêrkêmbangan amè pêrtumbuhan orok dalêm kandungan. Daon katuk punyè bêjibun kandungan pitamin C nyang lêbih banyak dari jêruk. Daon katuk jugè punyè kandungan kalium tigè kali lêbih banyak dari pisang. Baèk êmak-êmak nyang sêdêng nyusuin maopun nyang lagi bunting, jangan ragu buat konsumsi daon katuk, yè!


Sêlaèn nyênêngin, bêrênang jugè punyè banyak bangêt manpaat buat kêsèhatan awak. Wayah ngêlakuin olahragè rênang, sêluruh organ awak bakal bêgêrak. Kagak hèran kalo êlu gêtol ngêlakuin olahragè rênang, êlu bakal punyè awak nyang lêbih sèhat amè jugè proporsional. Wayah êlu bêrênang sêlamè atu jêm, êlu bisè ngêbakar sêkitar 500 ampè 600 kalori. Kalo êlu rutin ngêlakuin olahragè rênang, êlu bisè ngêbakar kalori lêbih banyak lagi sêhinggè êlu bisè ngêjagè bêrat awak sêsuè amè nyang êlu pèngènin. Wayah êlu bêrênang, puguh êlu ngêgunèin otot kaki amè lêngên. Dêngan bêgono, êlu bakal punyè kêsêimbangan amè kêlênturan awak nyang lêbih baèk dibandingin orang nyang kagak dêmênin olahragè rênang.


Salèh atu kêbudayèan suku Dayak dapêt diliat dari sênjatè tradisional mêrèka nyang disêbut mandau. Prosès pêngêjèan mandau dimulè dêngan carè manasin lèmpèng bêsi nyang bêukuran têbêl di sêbuah barè api. Sêtêlèh lèmpèng bêsi ngêmèrah karna panas, baru dah mulè ditakol-takol sêhinggè mandau bisè kêbêntuk. Wayah prosès êni, sêsêkali mandau nyang masing mêntèh disêjajarin buat diliat apèkah lurus atau kagak. Kalo kagak lurus, mangkè mandau bakal nakol sisi laèn sêhinggè bisè lurus. Lèngkah sêlanjutnyè, kalo bêntuk mandau udèh kêbêntuk baru dah mulè diasah supayè matè pisonyè bisè kêliat. Sêtêlèh sêlêsè, prosès ntu dilanjutin dêngan ngêjè sarung pêmbungkus mandau. Kêunikan mandau bisè diliat jugè dari ukiran di gagangnyè. Mangkin runyêm ukiran di gagang, mangkin tinggi status sosialnyè.


Sayur labu adalah salah satu jenis sayuran hijau yang rasanya seger dan manis. Labu siam (Sechium edule) adalah jenis labu yang termasuk dalam famili Cucurbitaceae. Labu siam bejibun akan berbagai nutrisi dan senyawa antioksidan yang memberikan banyak manfaat bagi kesehatan. Berikut adalah kandungannye nutrisi dalam satu buah labu siam (203 gram): Kalori: 39, Karbohidrat: 9 gram, Protein: 2 gram, Lemak: 0 gram, Serat: 4 gram, Vitamin C: 26% dari kebutuhan harian, Vitamin B9 (folat): 47% dari kebutuhan harian, Vitamin K: 10% dari kebutuhan harian, Vitamin B6: 8% dari kebutuhan harian, Mangan: 19% dari kebutuhan harian, Tembaga: 12% dari kebutuhan harian, Seng: 10% dari kebutuhan harian, Kalium: 7% dari kebutuhan harian, Magnesium: 6% dari kebutuhan harian, sumber ini menurut artikelnye kompas. Hal ntulah yang buat sayur labuh banyak yang demen ganyemin ntu ganyeman.


Hubungan aye buruk bener sama temen SD. Soalnye mereka ade yang tukang fitnah dan ade yang tukang ngatur. Aye ngasih jukukan Si Tukang Fitnah karena die adalah orang yang aye belain, tapi die malah fitnah dan bikin aye di-bully sama orang-orang hampir sekelas. Karena temen yang aye belain malah fitnah aye, aye pun dipanggil sama Si Tukang Ngatur itu dan dikelilingin sama keroco-keroconye. Si Tukang Ngatur entu emang hobinye ngatur, termasuk nyuruh orang-orang buat musuhin Si Tukang Fitnah. Terus karena entu fitnah, mereka bully aye. Mereka bully aye dengan cara nyinisin aye, melototin aye, nyindir aye, dan laennye. Aye bener-bener sendirian. Wajar aje kalo aye ngerasa nyesel bener belain entu orang yang emang layak dimusuhin kan? Aye jadi punya pemikiran, kalo beberape orang emang layak dimusuhin, contohnye temen aye. Intinye hubungan aye sama temen SD aye jelek bener deh. Pade hobi musuh-musuhan dan fitnah. Elu makenye kalo mau belain orang kudu ati-ati ye. Pastiin dulu ape penyebab die dibenci dan die orang yang kayak gimane.


Udah banyak aye beli hp kan, nah pasti ada aja kendalanye, bagian nyang paling rentan tuh di bagian layar. Udah berapa kali aye beli hp dari merek apa aje pasti kalo kebanting lumanyan parah nyang pecah tuh dibagian layar. Kalo udeh ken layar ya berabe udeh urusannye. Karna mau dibenerin juga sayang, makin mahal hp makin malah juga harga lcdnye. Jadi, ya otomatis kite jual ajalah kalo masih laku mah. Abis pernah tuh ye dibenerim trus kenanye lumanyan mahal sekitar 700 rebuan. Emang harga hpnya juga kaga begitu mahal. Tapi, kaga lama tuh lcd kambuh lagi, padahal benerin hpnya di pusat servicenye.


Transaksi jual bêli Pasar Watês amè Pasar Sêntolo èmang udèh bisè dilakuin liwat aplikasi pêsên singkat daring WhatsApp. Tapi, sistim nyang bêlon mampu nyêntuh sêluruh masarakat êni kêtulung olèh jangkauan lêbih lêga pêdagang sayur kêliling. Pêdagang sayur kêliling dirasè lêbih èpèktip ngêjangkau pêmbêli di wilayah pêlosok. Carè êni lêbih èpèktip karna pëdagang sayur kêliling bakal kulak di pasar tradisional amè ngêjualnyè di dèsa-dèsa. Budayè nyang udèh kêbangun di masarakat udèh kêjalin baèk. Masarakat bahkan bisè langsung ngubungin pêdagang liwat pêsên singkat kêpadè pêdagang sayur këliling buat bahan pokok nyang bakal digunèin bèsok arinyè. Bagi wargè nyang kagak ngêmilikin ponsèl gè kagak kêsusèhan dêngan carè êni.


Di kêidupan manusiè êni adè mêrèka nyang bêrkêcukupan rêjêkinyè, adè jugè mêrèka nyang amat têrbatês rêjêkinyè. Têntang banyak sêdikitnyè rêjêki ntu, atas dasar iman kitè kêpadè Allah Swt., sêmuènyè kudu kitè sêrahin kêpadè-Nyè ajè tanpè omèlan, sêkali pun kitè bolèh ajè ngorèksi atau introspèksi kêpadè diri kitè dèwèk têntang kurang amè sêdikitnyè rêjêki nyang kitè pêrolèh. Tapi, janganlah kitè ngorèksi Allah Swt., apèlagi nyalahin-Nyè. Dalêm hal ênilah kitè sêbagè muslim ngêmbaliin pêrsoalan kitè kêpadè pêringatan Allah Swt. Ntulah kêtêntuan têntang rêjêki, sêmuènyè di tangan Allah Swt. Manusiè tibang sampè batês ikhtiar amè bêrusahè. Mangkè, dalêm Islam ditêtêpin bahwa nyari napkah ntu hukumnyè wajib.


Jidir Stein Cookware warna ama desainnye bagus. Produk eni sendiri ngegunain teknologi nyang berasal dari Jerman. Stein Cookware eni dibikin dari granit make gagang motif kayu jadi keliatan manis banget dah buat ngegenepin alat masak di dapur. Lapisan besi di bawahnye nyang bisa nyebarin panas ampe rata. Buat gagangnye ntu dilengkapin ama jenglongan biar pas kalo kite naro jempol pas masak, abis ntu kan eni jidir dibikin dari granit mangkenye bakal kerasa lebih berat daripade jidir biase jadi kalo kite tipe orang nyang demen ngegerakin jidir pas masak atawa ngedangdut ria pas masak kayaknye kudu ade nyesuain dikit di awal. Di bagian ujung ntu  ade lobang di gagangnye nyang berguna pas mau nyimpen di tembok atawa lemari tempat gantungin jidir.


Nonton pèlêm Mêrèka Bilang, Saya Monyèt! kayak lagi nyimak curèhan ati Djènar Maèsa Ayu. Soalnyè tokoh Adjêng dêwasè akhirnyè bêrhasil nulis cêrpèn bêjudul “Lintah” dan ujug-ujug ngêjadi têrkênal. Bukannyè Djènar jugè nulis cêrpèn bêjudul “Lintah”? Mungkin ajè êni tibang sêbuah kêgêlisahan sêorang Djènar nyang sêkaligus jugè sêorang fèminis. Mungkin ajè diè tibang pèngèn ngunjukkin rèalitè nyang adè bahwa dari dulu wadon sêlalu dikêjè sêbagè objèk sèksual kaum lanang dan dijadiin kaum nyang têrpinggirkan di dalêm masarakat. Wadon dalêm sinèma èmang kagak jauh bèda amè kêadèan budayè masarakat nyang adè. Wadon dalêm sinèma sênantiasè dibênturin amè budayè nyang dikonstruksi dèwèk olèh masarakat.


Strès adalah masalèh kêsèhatan mèntal têrgêdé nyang rêntan dialamin masarakat di nêgarè-nêgarè maju amè bêkêmbang sêhinggè kagak gêgêtun kalo mangkin banyak orang nyari carè ngatasin strès. Pênyêbab strès dèwèk bisè dipicu olèh bêrbagè kêadèan sêpêrti kêmacêtan lalu lintas, ngêri têlat sampè di têmpat gawè, situasi pêrkawinan nyang kagak harmonis, ampè kêkuwatiran têradêp kêkagakpuguhan amè masa dêpan. Strès jugè bêpêran sêcarè langsung mao gè kagak langsung sêbagè pêmicu bêrbagè pênyakit nyang bisè bêrakhir patal. Sêjumlèh gêjalè amè tandè-tandè strès tumannyè dialamin olèh pêndêritè bêrupè gangguan pisik sêpêrti nyêri kêpalè, nyêri têngkuk, jantung bêdêbar-dêbar, kêringêt dingin, sêsêk napas, awak lêmês, amè nyêri ulu ati. Sêdêngkan gangguan psikis bisè ditandèin dêngan sulit molor, cêmas, kuwatir, ngêri, dèprèsi, sêdih, amè kêilangan sêmangêt.


Nah buat senjata-senjata tradisional juga mestinye kite udeh kasih edukasi ke anak. Masalahnye banyak anak-anak nyang percaya ama hal nyang kaga-kaga. Udah gitu, dipakenya juga buat hal yang kagak-kagak contohnye tauran. Banyak tuh di berita kalo anak-anak nyang pada tauran itu pake clurit, golok, trus pake jimat-jimat nyang katanye bikin kebal. Nah hal-hal begitu pan bahayain banget ye, sebagai orang tua pasti khawatir karna takut anaknye mati sia-sia. Pernah ada cerita soalnye, kalo ada anak SMA nyang mati kena parang trus die kaga menghindar karna dia yakin kalo jimat nyang dia pake tuh bisa bikin die kebal, eh teryata bukannye kebal malah meninggal dia.


Sebenernye jaman sekarang tuh buka diliat dari seberapa bagus mesjidnye, tapi berala banyak orang nyang dateng. Mesjid pan rumah ibadah, jadi semua sama nyang bedain niat kite aja dateng ke mesjid ntu. Kalo niatnye bae karna Allah, semua ada pahalanye deh pasti, tapi kalo niatnye nyang laen juga pahalanye kaga ada. Jadi kite lebih sering lagi tuh dateng ke mesjid, percum mesjid dibagusin tapi nyang dateng dikit. Kaga mesti udeh pada tua nyang rajin sholat dimesjid, nyang mudah juga mestinye berbondong-bondong dateng ke mesjid. Trus juga jangan ngelakuin hal kurang pantes, pasalnye ade aja orang nyang ngelakuin hal nyeleneh kalo lagi di mesjid, bingung kaga ngeri apa ama dosa.


Kalo sebelomnya banyak orang maen ama promoin dagangannya lewat ig (Instagram), sekarang banyak orang yang nyari duit lewat aplikasi laen, namanya tiktok. Ampir saban orang yang mau terkenal bisa cepet capai tujuannya lewat tiktok ini. Ada orang yang ngerjain yang aneh-aneh dikit udah gampang terkenal. Ada orang yang goyang-goyang ngunjukin badan bohaynya bisa terkenal. Ada juga orang yang ngemis-ngemis juga lewat tiktok ini. Dibandingin buat yang aneh-aneh, mendingan pake tiktok ini buat nyari rejeki yang halal. Apalagi sekarang tiktok nyediain live. Banyak pengusaha udah terkenal atopun belom, dagangin barangnya liwat live di tiktok ini. Buat yang mau bikin toko terus dagangin dagangannya liwat tiktok ini kudu punya pengikut dulu paling kagak serebu, ya. Abis itu, kita udah bisa jualan live di tiktok.


Ikan kembung rupanye salah satu dari jenis hewan laut, maksudnye die juga salah satu dari komponen seafood hewan hewan laut yang dibisa dijadiin ganyeman yang ajib, dan didemenin sama bejibun orang. Ikan kembung memiliki bentuk kecil dan ramping. Ikan kembung masuk dalam marga Rastrelliger, suku Scombride. Ikan kembung juga masih berkerabat dengan ikan tenggiri, tongkol dan tuna. Selain ntu ikan kembung mudah ditemuin dipasaran, harganye juga cukup terjangkau, dan yang mengagetkannye lagi manfaat ntu ikan bejibun banget. Padahal harga ikan salmon yang paling orang orang sering omongin kan harganye tinggi banget tuh, nah tapinye kandungan omega 3 yang ada di ikan kembung lebih tinggi dari ikan salmon.


Sêlaèn Bogor, Jakarta jugè punyè mênu asinan. Kuah asinan bêtawi punyè tambèhan èbi nyang ngêjè citè rasè amè aromè nyang khas. Hidangan nyang dikêjè dari bêragêm sayuran sêgêr êni adalah hasil akulturasi budayè Bêtawi amè Cina dêngan kombinasi rasè pêdês, manis, asêm, amè gurih. Asinan bêtawi terdiri dari togè, timun, kol, daon tikim, tahu, lokio, lobak, sêladè, sawi asin, kacang tanèh gorèng, amè kêrupuk êmih. Kalo bumbunyè adalah campuran dari kacang, cabè, cuka arèn, èbi atau udang kêring, garêm, amè gulè. Wayah êlu bosên nyantêp opor, sêmur, atau santên-santênan padè ari Lêbaran, asinan bêtawi urup buat disajiin karna rasènyè nyang sêgêr.


Buat nyang mau maen futsal ada beberapa hal nyang mestinye kite perhatiin, jadi kaga boleh sembarangan juga tuh karna nanti bisa fatal akibatnye. Pertama, kite harus pake nyang namanye jersey tim, emang kedengerennya sepele cuma kalo ketemu lawan nyang bajunya sama bisa keder tuh kite bedainnye. Kedua, kite mesti pake kaos kaki panjang buat maen futsal supaya kaki kita dilindungin tuh, tapi kaga cuma ntu, penting juga buat nahan posisi shin guard supaya tetep pas. Ketiga, ini nyang paling penting kalo maen futsal yaitu sepatunye. Sepatu nyang dipake harus sepatu futsal karna sepatu futsal dirancaang khusus biar pemainnye lincah, kaga cuma itu sepatu futsal juga bikin kite seimbang.


Makanan hasil laut atau seafood merupakan sumber ganyeman yang kaya akan protein dan omega-3. Berbagai jenis ikan, udang, kepiting, tiram, dan kerang adalah beberapa contoh seafood yang sering dijumpai. Meski begitu, tak semua orang bisa mengonsumsi seafood karena ntu ganyeman bisa menimbulkan alergi bagi yang gacocok makan ntu ganyeman. Tak hanya ikan, udang, kepiting, atau lobster, ada salah satu jenis hasil laut yang juga memiliki bejibun penggemarnye. Dia adalah kerang hijau, namun tak hanya nikmat, manfaat kerang hijau juga bejibun. Kerang hijau bisa dimasak dengan atau tanpa cangkangnye. Mereka juga merupakan ganyeman padat nutrisi dan berbagai manfaat kesehatannye mereka dikaitkan dengan nilai gizi yang sangat banyak. Mengutip artikel dalam Style Craze, dalam 100 gram kerang hijau terkandung nutrisi seperti: Protein: 17,7 gram, Lemak: 2,9 gram, Karbohidrat: 3,9 gram, Kalsium: 163 miligram (mg), Zat besi: 10,3 gram, Zinc: 1,5 gram, Vitamin A total: 38,7 mikrogram (mcg), vitamin B12: 19 mikrogram, vitamin E: 0,74 miligram. Manfaatnye kerang adalah membuat jantung sehat, mengobati Nyeri sendi, menurunkan risiko peradangan/inflamasi, mencegah anemia, meningkatkan imunitas, menjaga kesehatan otak, untuk kesuburan bagi yang sedang program hamil, menjaga berat badan ideal, dan masih bejibun lagi manfaatnye.


Bentaran lagi ane ulang taon nyang ke 17 taon, babe nyai ane katenye ude ngerencanain buat acara makan-makan bareng keluarge di restoran mewah nyang ade ditanjung barat, katenye rumah makan khas betawi, sebenernye bukan selera ane, cume lantaran ini mah gratisan jadi ane iyehin aje dah, ane tinggal didaerah depok, jarak dari rumah ane ke tanjung barat sekitar 15 km, jem 11 siang ane sm keluarge jalan dari rumah ane ke restoran tempat ane ame keluarge bakal makan siang bareng ala ala orang gedean makan , pas sampe restorannye ude waktunye jem makan siang, lumayan rame lantaran ntu posisi rumah makan dikelilingin ame perkantoran dan apartemen, rumah makannye ga terlalu gede, bangunannye khas rumah betwai jaman dulu.


Elu tau kitab suci agama di Indonesia ade ape aje namanye? Elu agamanye ape? Elu agamanye Hindu? Elu pastinye udeh tau kitab suci agama Hindu kan? Katenye kitab suci agama Hindu entu namenye weda. Katenye, enih kitab berlaku sepanjang jaman, kagak pade periode tertentu aje. Sejak dari jaman orang-orang prasejarah sampe bahkan jaman modern. Kitab suci weda entu katenye berisikan dan menjelaskan terkait Tuhan dan alam semesta, namun katenye yang sesuai sama taraf kemampuan rasionye orang-orang. Katenye, kalo dari Drs. I Wayan Midastra, dkk. pade buku Widya Dharma Agama Hindu pade level SMP, Weda entu dikate sebagai Apourucyam. Soalnye, katenye entu, enih kitab suci kagak disusun oleh manusia mane aje, tapinye diterima oleh orang-orang yang suci.


Kemaren pagi-pagi mau nyarap. Ngajak pasangan keluar rumah nyari yang ngenyangin. terus ketemu tukang nasi kuning. Di spanduknya ada poto nasi kuningnya terang, bikin nambah laper. Langsung secepet kilat pengen beli. Ternyata, udah keabisan. Akhirnya nyari sarapan laen. Ini ari masih penasaran banget pengen nasi kuning, jadinya bikin ndiri, dah. Langsung ambil beras dari tempayan. Terus cuci bersih ampe warna cuciannya kagak butek, tapi kagak bening banget juga. Abis cuci beras, siapin bumbunya. Ada kunyit sejempol, satu batang sereh yang gemuk, bawang putih, bawang merah, daon jeruk, daon salam, ama laos dikit aja barang seujung jempol. Alusin bawang merah, bawang putih, ama kunyit. Geprek laos, sereh, ama robek-robek daon jeruk ama salam. Tumis semuanya. Abis itu, siapin ikan teri alus yang putih, tumis bareng bumbu. Nah, teri ama bumbu yang tadi masukkin ke dalem beras yang udah bersih tadi. Tambahin santen instan satu bungkus. Tuangin aer barang seleter, aduk-aduk, terus masak. Kalo udah mateng, tunggu nasi ampe ias. Kalo udah ias, nasi bisa langsung disendok, terus atasnya aurin bawang goreng, taroin sambel, ama emping. Nasi kuning udah jadi, dah.


Elu tau kagak, kalo katanye hobi entu bisa bantu elu ngasah minat dan bakalan bisa ngembangin keterampilan yang baru? Bahkan katanye, elu juga bisa punya pikiran dan tubuh yang sehat. Emang sih kagak semua hobi bisa bikin elu dapet entu manfaat-manfaat. Nah aye mau ngasitau beberape hobi yang katanye bermanfaat. Pertama, hobi baca buku. Jelas aje dari hobi baca buku, elu bisa dapet ilmu dan ngembangin ide. Kedua, hobi yoga. Nah katanye, hobi ngelakuin yoga entu bisa ningkatin kinerja belajar. Ketiga, hobi ngelukis. Dari hobi ngelukis, selaen elu bisa dapet kesenengan, otak lo juga bisa berkembang, ningkatin konsentrasi, dan jaga mood. Nah entu die macem-macem hobi yang katanye bermanfaat.


Pas taon 1875, katenye George Carey ngembangin gambar televisi namun hasil visualisasinye emang masih belum sempurna. Terus katenye WE Sawyer dari Amerika dan Maurice Leblanc dari Perancis, nyempurnain hasil visualisasi tersebut dengan tayangan elemen-elemen gambar yang cepet. Selanjutnye Paul Nipkow nyiptain alat buat proyeksiin gambar dengan tenaga listrik dan pancaran gelombang radio. Die buat piringan meta kecil yang bisa muter dengan beberape lobang di dalemnye. Temuan entu disebut Cakram Nipkow. Dari entu katenye muncul televisi mekanis (analog), ya entu gambar kecil yang dibentuk oleh aneka elemen tertentu. Elemen-elemen entu bakalan bentuk gambar pas diputer secara mekanis. Dikate juga temuan Paul Nipkow entu jadi bibit munculnye televisi.


Elu udeh pernah denger cerita salah satu jagoan rakyat Betawi dari Tanah Abang? Pas abad ke-19, ade jagoan dari daerah Tanah Abang. Entu jagoan namanye Sabeni. Sabeni entu katanye rela berkorban. Nah suatu hari, Jepang pengen nangkep anaknye Sabeni. Die kabur pas masih jadi anggota polisi. Jepang pun ngedatengin Sabeni. Katanye kalo Sabeni menang, Syafii akan dilepaskan. Nah kalo Sabeni kalah, die dan anaknye bakalan ditahan Jepang. Singkat cerita, Sabeni yang usianye 83 tahun menang dan ngalahin semua entu jagoan yang ngelawan die. Sabeni pun ngejek para lawannye karena kagak bisa ngelawan die yang udeh tua. Akhirnye Sabeni pun diangkat jadi kepala kampung dan ngajarin silat secara tenang biar kagak dicurigain Jepang secara terus-menerus. Die juga diangkat jadi kepala kampung biar kagak berontak. Entu die kisahnye si Sabeni pas die usia 83-an.


Elu tau alat olahraga ape aje? Tau bola fitness kagak? Bola fitness entu juga dikate jadi gym ball. Entu alat olahraga merupakan salah satu alat olahraga di rumah yang bisa dipake buat semua usia. Selaen buat olahraga, ibu hamil atau orang yang punya kondisi tertentu pake entu bola buat ningkatin kesehatannye. Entu alat olahraga biasanye bagus buat latihan kekuatan, keseimbangan, kardio, postur, dan fleksibilitasnye tubuh. Beberape gerakan simple yang bisa elu lakuin pake alat bola fitness, misalnye push up, ball crunch, dan plank. Nah entu die tentang alat bola fitness. Alat olahraga yang satu entu lumayan banyak juga ye manfaatnye?


Berasa kena duren runtuh pas denger di kampung Leledan bakal diadein acara bedah rumah. Seneng bukan maen karna pasti orang-orang kampung tuh dapet hiburan. Hiburannye pan pasti ade artis nyang jadi pembawa acara tuh. Nah kaga cuma sampe situ, bakal ada acara masak-masak tuh, ibu-ibu pkk dI Leledan yang bakal turun langsung buat bantuin masak. Pas acara udeh mau mulai teryata kedatengan koki yang ikut diacara Master Chef, Chef Lita namanye. Orang-orang kampung pada kaga nyangka, teryata ibu-ibu pkk tadi masak bareng chef Lita. Nah selese acara tuh warga pade boleh nyobain masakannya yang teryata enak, emang kaga salah pilih dah ya kalo orang udeh pengalaman kaga perlu diraguin lagi rasanye.


Jalan-jalan keliling Kota Solo mungkin jadi salah satu cara yang bisa dipilih untuk mengatasi kejenuhannye idup setelah capek kerja atau sekolah. Apelagi jika punya dana lebih, tidak ada salahnye jika berkeliling kota ntu, dengan melakukan, dan menggunakannye beberapa fasilitasnye transportasi wisatanye yang saat ini telah disediakan Pemerintah Kota (Pemkot) Solo. Sebagaimana diketahui, ada sedikitnye 3 transportasi wisata yang saat ini ditawarkan Pemkot Solo kepada masyarakatnye, termasuk wisatawan yang datang dari luar kota, untuk bisa berkeliling menikmati suasananye ntu Kota Bengawan. Ada mobil listrik yang bentukannye kaya taksi klasik, harganye juga ga terlalu mahal satu orangnye cukup membayar 20ribu, ada tujuh rute yang dilintasi sama ntu mobil, ke daerah yang ade museumnye, jualan batik, dan juga jualan aneka ganyeman tentunye. Kemudian ada Bus Werkudara harganye sama, kita bisa keliling kota Solo selama 1,5jam, dan yang terakhir kereta uap Jaladara, biasanye kereta ntu bakal berhenti di beberapa tempat seperti Rumah Dinas Loji Gandrung, Kampung Batik Kauman, Pasar Pon, dan Keraton Solo, agar wisatawan yang menaikinye dapet berkunjung sejenak ke tempat-tempat tersebut. Khusus untuk kereta uap ntu, tiketnye kaga bisa dibeli eceran atau perorangan. Sepur kluthuk Jaladara Solo hanya melayani sistem carter dengan tarif Rp3,5 juta untuk sekali trip selama tiga jam. Jadi untuk menggunakan kereta uap ntu, kudu ajak teman-teman atau keluarga agar bisa berkeliling kota bersama, dan bayarnye patungan.


Di pasar Jembatan Lima terkenal dengan bejibunnye toko-toko barang-barang keperluan buat di dapur, buat masak, buat di rumah, dan harganye boleh dibilang ramah dikantong. Selain harganye yang pade murah, kualitas yang mereka berikan juga bagus, barangnya juga gemes gemes unik, bikin emak emak pade lupa diri kalo belanja. Banyak juga para pedagang yang ambil beli disitu terus die jualin lagi. Boleh dibilang Jembatan lima pusatnye keperluan emak-emak deh, harganye murah, bagus, sedep dipandang, siape coba emak emak yang gak kegiur. Sama aje kaya beli yang mahal kualitas dan tampilannye. Sampe panci-panci mereka aje ngetop dikenal sama orang bejibun, selain panci banyak juga gelas, piring semuanye cakep cakep, asal pinter milih aje sama pinter nawar dijamin faedah.


Têrkadang, pêgawè kantoran dituntut biar bisè nyêlêsèin gawèannyè dêngan gasik, sêmêntarè diè dèwèk jugè kudu sêring ngêlakuin aktipitas di luar kantor. Kagak jarang jugè mêrèka nyang kudu ngêbawè pulang gawèannyè supayè bisè lêbih gasik disêlêsèin. Pêgawè kayak êni puguh bakal ngêbutuhin lèptop pêranti ngêgampangin urusannyè. Masalèhnyè adalah wayah êni adè bêjibun lèptop nyang bêrèdar di pasaran nyang masing-masing ditujuin pêranti kêbutuhan nyang bêrbèda-bèda. Lèptop arus utamè bisè ngêjadi pilihan pêranti ngêminimalisasi anggaran. Tumannyè, lèptop arus utamè nyang urup pêranti pêgawè kantoran bêradè di kisaran hargè 6 ampè 10 jutèan, bêrgantung spèsipikasi nyang dipilih. Pilihlah lèptop dêngan layar 14 inci supayè lêbih gampang dibawè. Têrus, usahèin milih lèptop nyang udèh kêpasang atau sêpakèt amè sistim opêrasi Windows 10 sêjak masing di dalam dusnyè.


Elu sering olahraga di rumah? Elu tau alat olahraga yang namenye foam roller? Foam roller entu katenye gulungan busa empuk yang elu pake buat lemesin dan rileksin otot-otot yang kerasa kaku dan kenceng kalo abis olahraga yang nguras energi atau berat. Alat olahraga rumahan satu entu juga bisa elu pake sebelum berolahraga dengan tujuan biar kagak cedera. Kagak cuma entu aje, foam roller juga bisa jadi alat bantu olahraga selama yoga buat bantu pertahanin dan nguatin keseimbangan tubuh. Manfaat laennye dari foam roller adalah buat ngilangin selulit pade badan, khususnye buat cewek.
 Banyak bener ye manfaat foam roller. Aye jadi penasaran buat ngeliatnye setelah nyaritau deskripsinye.


Imam Zarkasyi adalah sêorang tokoh pêndidikan Islam nyang punyè kêmampuan kumplit. Diè adalah sêorang konèptor sêkaligus praktisi pêndidikan nyang bisè ngimplêmèntasiin pêmikiran amè konsèpnyè têntang pêndidikan dalêm kêgiatan bêlajar di Pêsantrèn Gontor. Dulu, pêsantrèn idèntik amè lêmbagè pêndidikan nyang kagak kêurus dêngan baèk. Hal êni ngêdorong Imam Zarkasyi buat ngêlakuin gêrakan modèrnisasi pêsantrèn. Lèngkah awal buat kê sono adalah dêngan ngêlakuin studi banding kê êmpat têmpat, yakni Unipêrsitas al-Azhar Mêsir, Pondok Syanggit Libia, Unipêrsitas Muslim Aligarh India, amè Pêrguruan Shantiniketan India. Mênurutnyè, tujuan pêndidikan bukan tibang supayè bocah didik punyè banyak èlmu, tapi lêbih dari ntu adalah supayè èlmu ntu bisè disampèinnyè kêpadè orang laèn.


Sêbêlonnyè, ayè adalah pêngguè Windows dari usiè 12 taun. Tapi, taun kêmarèn ayè ganti lèptop Windows ngêjadi MacBook. MacBook dikênal punyè batrè nyang awèt. Ditambèh lagi dêngan adènyè intêgrasi nyang baèk antarè pêrangkat lunak amè pêrangkat kêras ngêjè batrè MacBook mangkin awèt, tahan lamè, amè punyè masa pakè batrè nyang panjang. Tapi, namènyè barang èlèktronik puguh punyè masa amè usiè jugè. Bêrikut adalah carè ngêrawat batrè MacBook supayè têtêp awèt. Pêrtamè, jangan antêpin batrè MacBook ampè kosong. Sêbaèknyè langsung ngisi batrè MacBook wayah udèh ngunjukin 20% ampè 30%. Dianjurin buat langsung ngisi dayè batrè kalo batrè udèh nampilin pêringêtan 'batrè lêmah'. Kêduè, hinadarin kêlamaan ngisi dayè batrè. Kêtigè, hindarin MacBook dari panas bêrlêbih. Kêêmpat, cobè buat kalibrasi batrè MacBook.


Kalo kaga dibimbing ama pelatih aye pas SMA mungkin percaya diri aye sebagai pemaen tuh kaga gede. Setiap ada pertandingan nyali tuh selalu ciut. Trus persepsinye jelek mulu karna kaga ada kepikiran buat menang. Tim futsal putri aye tuh awalnye lemah banget, cuma aye akuin kite bisa bangkit karna pelatih kite nyang bener-bener bae. Kalo waktu itu kite kaga nurut juga kite ga terbuka tuh fikiran kite kalo group kite tuh mampu bersaing. Ampe kite ngikut pertandingan juga pelatih kite trus dampingin ampe kelar, terus nyemangatin ampe babak final dan akhirnye kite bisa menang juara dua. Pelatih aye tuh bener dampingin ampe kelar dan kaga ngerasa direpotin, kayanya kalo tanpa pelatih kite tuh belom tentu kite ampe juara.


Kalo punya mesin cuci apalagi nyang 1 tabung mending rajin-rajin dah dibersihin. Kalo kaga bisa rusak tuh nanti mesin cuci. Aye pernah soalnye ngerasain kan pake mesin cuci eh teryata dibuat nyuci lap kotor ama die, ya kan minyaknye pasti pada nempel ya di bagian bawah. Pantes aja kalo lagi nyuci trus sabunnye kurang tuh pakean suka bau apek. Sebelomnye kan aye emang kaga tau ya, jadi penanganan buat dibersihinnye terlambat. Nah, tuh mesin lama-lama tuh kalo dipake suaranye brisik banget, eh lama-lama di mulai dari pengerinnye dulu kaga bisa dipake eh jadi semuanye rusak total. Jadi, jangan lupa dah jaga kebersihan dimesin cuci karna kalo kotor kan sama aja baju kite juga kaga bakal bersih.


Dalam khutbah Jumat pekan ini ntu membahas tentang agama Islam mengajarkan kasih sayang. Rasulullah shallallahu ‘alaihi wasallam juga menasehati kita untuk menebarkan kasih sayang bukan hanya kepada manusia tapi kepada seluruh makhluk. Seperti halnye di bahas dalam sebuah hadist ntu yang artinye : “Orang yang menebar kasih sayang, akan disayangi oleh yang Maha Penyayang, sayangilah penduduk bumi maka penduduk langit akan menyayangimu”. (HR. Abu Dawud). Untuk mewujud nyatakannye tebaran kasih sayang, Islam memerintahkan kita untuk bersilaturahim. Kata yang indah didengar, pilihan dua kata "silatu" dan "rahim" dalam merangkai kata majemuk untuk sebuah makna yang sarat dengan hubungan kasih sayang. Betapa mulianye istilah ntu, meminjam nama Tuhan yang indah "arrahim". Terdapat di sebuah hadist ya ntu: Allah berfirman, "Saya adalah Arrahman, saya cipatakan Rahim dan kuambil dari pecahan nama-Ku, siapa yang bersilaturahim Aku akan menjalin hubungan dengannya, siapa yang memutuskan silaturrahim Saya akan putuskan hubungan dengannya." (HR. Abu Daud).


Jalan-jalan ama keluarga besar emang pastinye repot karna pan jumlahnye juga kaga sedikit, nah kalo kite ga pake tour guide perlu tuh difikirin buat salah satu panitia buat jadi tour guidenye. Bukan kaga pake alesan, pan kaga semua tau nih gimana kondisi tempat nyang kite kujungin jadi bisa tuh dijelasin ama pemandu wisata itu. Kaga harus nyewa orang laen sih sebenernye, kite salah satu anggota keluarga juge bisa, apalagi sebelumnye udah pernah tuh berkunjung, tapi sekarang pan udah ade internet jadi bisa lah cari tau dikit-dikit. Pemandu wisata ntar pan bisa ngarahin tempat ngaso kite di mana, kumpul lagi kalo mau mencar gimane nah biar suara kaga serak boleh deh tuh bawa toa. Nah kaga perlu lagi pan repot-repot kalo udeh begitu, tinggal kite kasi tau rombongan kite supaya pada ngarti aje kalo dibilanginnye.


Es podeng rupanye di Jakarta bejibun dijualin dimane-mane. Nyeruput ntu minuman seger es podeng paling pas di siang hari, sungguhlah rasanye tenggorokan jadi ajib bener. Es podeng ntu aje udeh seger ditambahin lagi pake potongan roti, cendil, ketan item, meses, kacang, dan susu kentel manis makin lengkap ajedah rasanye. Harganye yang boleh dibilang masih terjangkau bikin orang-orang pade bisa belinye, dan es podeng didemenin sama semua kalangan. Mau dari yang muda sampe bangkotan pade demen aje ame ntu minuman. Di Jakarta juga banyak bener yang jual, di pasar sunan giri rawamangun salah satu tempat yang ngejual dan laku serta bejibun banget dah peminatnye.


Mêsin cuci bêrtênagè listrik baru ditêmuin sêkitar 210 taun kêmudian. Padè taun 1920-an, mêsin cuci èlektrik nyang dikêndaliin sêcarè manual dipasarin. Mêsin ntu masing butuh digoyang sêcarè manual buat ngêbuang kotoran. Mêsin cuci èlektrik otomatis pêrtamè nongol padè 1937 dêngan mêsin bukèan dêpan dêngan bak nyang dipasang sêcarè horijontal. Padè wayah ntu, mêsin cuci udèh bisè ngêrjain pêngumbahan, pêmbilasan, amè pêngêringan. Sêjak 1980-an amè sêtêrusnyè, kêmajuan di bidang èlèktronik ngêjè mêsin cuci ngêjadi mangkin bêkêmbang. Padè 1990, sêorang pênêmu bêkêbangsaan Inggris, James Dyson, ngêproduksi mêsin cuci dêngan duè silindêr nyang bêputêr bêrlawanan arah. Pênêmuan ntu ngurangin waktu pêngumbahan amè ngasih hasil nyang lêbih baèk.


Indonesia sebagai negara majemuk memiliki beraneka ragam suku, budaya, agama, dan kepercayaannye. Enam agama resmi yang diakui di Indonesia tentunye memiliki hari besar, cara beribadah, dan juga tempat beribadah yang berbeda-beda. Indonesia memberikannye kebebasan bagi penduduknye ntu untuk memeluk agama dan menjalankannye ibadah sesuai ajarannye masing-masing. Hal tersebut tertuang dalam Pasal 28E ayat 1 UUD 1945 yang berbunyi, “Setiap warga negara bebas memeluk agama dan beribadah sesuai agamanya”. Simbol tempat beribadahnye bagi umat Islam ialah masjid. Masjid atau dalam padanan bahasa Inggris disebut mosque merupakan tempat ibadah umat islam atau muslim. Kata mosque sendiri berasal dari bahasa Spanyol, yakni mezquita. Selain difungsikannye sebagai tempat beribadah, masjid juga merupakan tempat bermusyawarahnye kaum muslimin untuk memecahkan persoalannye yang timbul dalam masyarakat. Kemudian masjid juga berfungsi sebagai wadah untuk meningkatkan kecerdasan dan ilmu pengetahuan kaum muslimin. Sudah sebaiknye kite sebagai umat Islam khususnye lelaki kudu wajib sholatnye ntu di Mesjid atau Musholla.


Institut Tèknologi Sêpuluh Nopèmbêr  bêkolaborasi amè Unipêrsitas Airlangga ngêjè robot nyang dikasih namè Violèta. Namè êni diambil dari akronim Ultraviolèt ITS-Airlangga. Idè diciptèinnyè robot Violèta bêmulè wayah bêbêrapè dosèn ITS bêrhasil ngêlakuin risèt pêngggunèan sinar ultraviolèt buat ngilangin atau ngêhambat pêrtumbuhan mikroorganismê. Alêsan laèn diciptèinnyè robot êni jugè buat ngêhindarin kontak pisik amè paparan sinar UV karna amat bêrbahayè apèbilè ngênèin manusiè sêcarè langsung. Carè gawè Violèta êni ngêgunèin lampu UV nyang dikêndaliin liwat jarak jauh bêrbasis wireless control. Robot êni èpèktip digunèin padè jarak 1 ampè 2 mètêr têradêp objèk dêngan ngêbutuhin waktu 10 ampè 15 mênit buat ngêlakuin stèrilisasi sêcarè sêmpurnè.


Carica atau pêpayè gunung mêrupakan buah khas Dataran Tinggi Dièng. Buah êni tumbuh di kêtinggian sêkitar 1500–3000 mètêr di atas pêrmukèan aèr laut. Di Dataran Tingi Dièng, pohon carica bêbuah sêpanjang taun, tapi puncaknyè padè Maret–April. Kalo wisatèwan pêgi kê sono, banyak pênjual ngênawarian buah nyang atu êni. Tibang ajè wayah dijual kêbanyakan buah êni udèh dikêjè bêranèka macêm kulinèr kayak manisan. Sêlaèn ngêjadi bahan utamè manisan, carica jugè diolah ngêjadi sirop, kêripik, dodol, sêlèi, amè laèn-laèn. Carica nyang udèh matêng jugè bisè dikonsumsi langsung. Wayah masing mêntèh kulit carica bêwarnè ijo, têrus nguning wayah matêng. Bedanyè dari pêpayè, buah êni punyè sènsasi rasè asêm sêkaligus manis, wanginyè jugè khas.


Momen hari raya Idul Fitri tuh biasanye kaga jauh-jauh ama mudik. Kalo mudik tuh suasananye enak, cuma mesti tau kalo mudik tuh harus siap fisik trus harus jaga keselamata. Pertama tuh mudik jangan dadakan mesti tuh diperhatiin kendaraan siap dipake apa kaga. Kedua tuh fisik kite juga mesti diperhatiin jangan dipaksain. Mudik tuh sesuai kemampuan, misal punye bayi jangan maksa tuh naik kendaraan roda dua. Ketiga. kalo mudik tuh bawa-bawaan seperlunye jangan ngelebihin kapasitas kendaraan nyang kite bawa ato taekin. Kelima, harus waspada, jangan ngebut-ngebut ato ngebahayain orang dah pokoknya. Terakhir jangan lupa sholat ama doa tuh biar selamat selama diperjalanan.


Kerja kantoran juga memungkinkan kite untuk belajar meningkatkan kemampuan berkomunikasi, dan berperilaku di hadapan orang lain. Bekerja secara berdampingan dengan rekan kerja pun bisa meningkatkannye interpersonal, dan kemampuan dalam menghadapi situasi tertentu. Bersamaan dengan kelebihan, tentu ada kekurangan. Hal ntu seiring dengan pertanyaan mengapa ada bejibun pekerja kantoran yang memutuskan resign, padahal profesi ntu dianggap sebagai salah satu pekerjaan yang ideal. Pekerja kantoran bakalan menghadapi rutinitas yang sama, dan berulang-ulang setiap harinye. Rasa lelah, dan bosan menjadi hal yang sulit untuk diabaikan, bahkan bagi mereka yang udeh bekerja untuk waktu yang lama. Duduk di meja kerja dan berhadapan dengan layar komputer sepanjang hari tentu meningkatkan resiko kite terkena gangguan kesehatan. Bukan kagak mungkin tubuh akan terbiasa untuk malas bergerak, dan penglihatan akan memburuk.


Turnamen voli, walopun penggemarnye kagak sebanyak sepak bola ame badminton, punye cerite unik juge nyang malah lumayan kagak masup di akal. Waktu ntu lagi belangsung kejuaraan Japan V-League 2016/2017 jadwalnye tim Toyoda Gosei Trefuerza lawan Suntory Sunbirds. Awalnye, tim Toyoda nyang mimpin skor, tapi lame-lame disusul ame tim Suntory. Saking senengnye, tim Suntory selebrasi di tenga lapangan, nyang bikin sala atu anggota tim Toyoda, Takuya Takamatsu, sebel gegara nganggep adenye pelanggaran dari tim lawan. Takuya ame Yu Yamamoto, anggota tim Suntory, adu mulut ame dorong-dorongan. Cuman, nyang bikin melongonye, enih 2 pemaen tetiba ciuman di tenga lapangan. Iye, ciuman! Begitu kelar pemaenan, Takuya langsung kasi klaripikasi kalo nyang die lakuin tadi ternyate cuman becandaan.


Instagram udèh ngumumin sêjumlèh pitur baru buat parè pênggunanyè. Salèh atu nyang dipêrkênalin kali êni adalah Notes. Pitur baru Instagram êni disêbut jadi cara baru pênggunè pêranti bêrbagi pikiran mêrèka amè ngêtauin apè nyang dipikirin orang laèn. Têrus, kayak apè carè buat mulè ngêjè Instagram Notes? Pêrtamè, bukè aplikasi Instagram. Kêmudian bukè mênu kotak masuk nyang ada di pojok kanan atas. Sêudèhnyè, toèl pilihan 'Leave a note' nyang nongol di bagian atas, têpat di poto propil Instagram êlu. Bêrikutnyè, tik catêtan nyang pèngèn êluh kêjè. Ingêt, catêtan êni tibang bisè diisi maksimal 60 karaktêr. Têrakhir, êluh bisa milih pêranti ngêbagiinnyah kê pêngikut nyang êlu miluin balik atau orang-orang dalêm daptar têmên têrdêkêt.


Alesan kedua selaen bodinya, spek Samsung Galaxy ini dalemnya juga canggih. Buat urusan spek dalemnya, Samsung ini nunjang banget. Hapenya dipakein prosesor yang disandingin RAM ama memori yang mantep. Spek yang kayak gini bisa ngatasin pemakenya yang punya kerjaan banyak jadi bisa ngerjain semuanya sekaligus barengan. Selaen itu, Samsung punya lapisan One UI. Ini ngebuat mata ama pikiran yang make kagak dibikin puyeng ama tampilan layarnya. Samsung juga nyediain aplikasi yang dinaman Bixby buat jadi asisten virtual yang canggih banget. Nah, sekarang juga Samsung ngeluarin produk hapenya yang bisa ngecas kagak usah pake kabel. Udah gitu, ngisi batrenya juga udah lebih kilat dibanding yang dulu-dulu. Alesan-alesan itu yang bikin orang kepengen punya hape Samsung. Nah, hape Samsung ini bikin banyak tipe ama macem-macem harganya dari yang murah ampe yang mahal. Sekarang kita kulik hape Samsung dari macem-macem tipenya.


Teryata bikin eskrim tuh gampang dan mudah, ngga perlu dikit-dikit ke minimrket deh tuh kalo mau makan eskrim. Bahan-bahan yang diperluin juga gampang, tinggal siapin susu uht, tepung maizena, susu bubuk coklat, ama gula pasir. Awalnye kite campur tuh semua bahan yang tadi terus kite jerang di api kecil sampe kentel. Nah kalo udah mateng kite angkat tuh jangan ampe gosong ye, terus diemin ampe uap panasnye ilang. Kalo dah dingin tuh adonan eskrim kite pindahin ke wadah terus masupin deh ke dalem kulkas, jangan lupa ya taro di frezeer supaya eskrinye cepet beku. Pas kite diemin ampe beku, ntu eskrim boleh deh dikeluarin terus di mixer supaya lembut pas dimakan ame kite-kite.


Royal applikasi pokoknya bener-bener nyang bantu kite selama ada di dalem kapal, jadi kaga perlu tuh tiap mau nanya ape-ape kite mesti cari petugas nyang ada. Lewat Royal applikasi kite bisa mesen tiket atraksi wisata, informasi layanan kamar, layanan, trus transaksi nyang dilakuin di atas kapal juga bisa dari apllikasi ntu. Bukan berarti ape-ape nyang ada di dalam kapal tuh kaya atraksi wisata ama restoran bayar, ada juga nyang gratis nah gimana taunya juga dari Royal Applikasi. Suasana di dalem kapal tuh bener-bener tenang, berasa kaya bukan makan di restoran dalem kapal gitu. Pelayanannya ramah dan sangat membantu dalem hal apapun katanye, wah bener-bener mimpi nyang harus dicapai nih.


Seluruh lapisan masyarakat Kaltim diharapkan dapat memanfaatkannye, dan memaksimalkannye program pembangunannye pro rakyat yang dijalankannye oleh Pemprov Kaltim. Program ntu diantaranye kredit usaha rakyat (KUR) melalui Bank Pembangunan Daerah Kaltim (Bankaltim) dan program Beasiswa Kaltim Cemerlang. Demikian diungkapkan Gubernur Kaltim Dr H Awang Faroek Ishak saat menerima audiensi tokoh adat dan tokoh masyarakat Dayak di Kantor Gubernur Kaltim, Senin (4/8). Menurut dia, tokoh adat dan tokoh masyarakat mempunyai peran penting dan strategis dalam menyampaikannye informasi pembangunan kepada masyarakat, khususnya bagi masyarakat Dayak yang tinggal di kawasan perbatasan, pedalaman dan daerah terpencil. “Program ini untuk masyarakat Kaltim, jadi harus dimanfaatkan dengan baik oleh untuk peningkatan kesejahteraan mereka,” ungkap Awang Faroek. Awang Faroek menjelaskan untuk program KUR melalui Bankaltim, terdapat sekitar empat jenis kredit yang ditawarkan, yakni Kredit Ternak Sejahtera, Kredit Pangan Sejahtera, Kredit Perikanan Sejahtera dan Kredit Sawit Sejahtera. Keempatnya, lanjut dia, dapat dimanfaatkan masyarakat Kaltim sesuai prosedur, dan persyaratannye yang telah ditetapkannye.


Selaen gula ame lemak, cokelat nyatanye juge ngandung banyak zat nyang bisa buatnya kerasa "adiktif". Tapi adiktif nyang dipunyain ame cokelat ade dalem kategori nyang beda dibandingin ame kandungan kaya heroin atau alkohol. “Cokelat bakal mensimulasikan reseptor rasa manis ame merangsang pelepasan dopamin (hormon bahagia), mengirim proyeksi nyang mengatakan, 'Ini adalah pengalaman nyang nyenenginn; Ayo lakuin lagi,'” jelas Dr Nicole Avena, Ph.D, asisten profesor di Mount Sinai medical school. jadi manfaat cokelat juge ade positifnye, bagus pisan buat dimakan ame orang nyang lagi banyak pikiran biar isi kepalanye bisa rasa santai. kaga tegang banget. kalo ude tenang pan bise ngelakuin laen tenang.


Risiko rugi adalah sêsuatu nyang pasti dalêm ngêjalanin usahè. Tapi, bukan bêarti nyêrah adalah atu-atunyè carè buat ngadêpin kêgagalan ntu. Buat bisè bangkit dari kêgagalan usahè, nyang kudu dilakuin pêrtamè kali adalah nêrimè kêadèan. Ingêt, rodè kêidupan sêlalu bêputêr, kadang di atas amè kadang di bawèh. Dêngan nêrimè kênyataan ntu, pikiran bakal jauh lêbih antêng. Susèh èmang, tapi bukan murun êlu lantas ngêmilih buat têrus têrpuruk. Cobè tanêmin pikiran positip. Pêrcayèlah bahwa êlu masing punyè kêsêmpêtan. Kêgagalan bukanlah akhir dari sêgalènyè. Alih-alih nyalèhin kêadèan, jadiin hal ntu sêbagè pêlajaran bêrhargè. Kêgagalan bukanlah akhir dari sêgalènyè, bahkan parè wirèusahèwan nyang suksès puguh pêrnèh ngadêpin kêgagalan sêbêlon akhirnyè bisè suksès gêdé.


Buya Hamka atau Abdul Malik Karim Amrullah, lahir di Agam, Sumatra Barat, pada 17 Februari 1908. Beliau merupakan putra dari pasangan Abdul Karim Amrullah dan Sitti Shafiah. Kehidupan pribadinye Hamka di didik penuh dalam ajaran Islam karena ayahnye seorang ulama di tanah Minangkabau. Membahas tokoh-tokoh keagamaan Islam rasanye emang kurang lengkap kalo kite kaga ngebahas beliau. Masih tentang profil Buya Hamka, ia diketahui pernah berkarir di banyak bidang. Terutama yang berkaitan dengan penulisan dan agama Islam. Setelah pulangnye beliau dari Mekkah, Hamka bekerja sebagai penulis di Majalah Pelita Andalas, Medan, Sumatra Utara. Beliau pun membuat karya tulisan dan artikel seabrek-abrek. Kariernya semakin meluas karena nama Abdul Malik Karim Amrullah dipilih menjadi Ketua Umum Majelis Ulama Indonesia (MUI) pertama pada 1975 dan menjabat selama 5 tahun. Tahun-tahun sebelumnya ia juga pernah memimpin anggota Majelis Darurat pada masa pendudukan Jepang untuk menangani persoalan pemerintahan dan Islam. Melihat karya-karya beliau, kite umat Islam harus terpacu untuk semangat menimba ilmu, dan mengembangkan pengetahuan kite tentang agama Islam lalu di sebar luaskan.


Dengan siaran digital, kualitas gambar dan suaranye ntu yang bakal diterima pemirsa jauh lebih baik dibandingkan siaran analog, dimane kagak ada lagi dah tuh yang namanye gambar yang berbayang atau segala bentuk noise (bintik-bintik semut) pada monitor TV. Pada era penyiaran digital, penonton TV kagak hanya menonton program siaran tetapi juga bisa mendapat fasilitas tambahan seperti EPG (Electronic Program Guide) untuk mengetahui acara-acara yang telah dan akan ditayangkannye kemudian. Dengan siaran digital, terdapat kemampuan penyediaan layanan interaktif dimana pemirsa dapat secara langsung memberikan rating terhadap suara program siaran. Semua negara harus telah menetapkan tahun migrasi dari siaran analog ke digital.


Akhir-akhir ini lagi ngetrend tuh minuman yang namanya alpukat kocok, teryata buatnya gampang banget terus bisa bikin di rumah. Pertama yang mesti disiapin ntu alpuket susu ama es batu aje. Pilih alpuketnya yang mateng ye, biar kaga pait pas mao dimakan. Abis ntu, tuh alpuket dibelah nah isinya taro diwadah. Seperti namanye, tuh alpuket dikocok di wadah terus di kasih susu ama es batu dah terakhirnye. Kalo emang pengen di kreasiin juga bisa, tinggal tambahin aje tuh yang namanya toping sesuai selera. Bikin sendiri di rumah lebih hemat, selaen itu lebih sehat juga karena bahan-bahannya juga pan yang bagus-bagus dipakenye.


Kalo kite udh beralih ape-ape ke barang nyang pake listriknkaya contohnye kompor atau penggorengan nyang pake listrik tuh juga mesti ati-ati makenya. Pan setiap teknologi baru tuh ada kelebihan ama kekurangannye. Jangan kite fikir makin canggih kite makin sedikit resikonye. Sebenernya sih sama aja kalo kite kaga bersikap ati-ati mah. Pokoknye kalo pake teknologi baru kite mesti pelajarin tuh bae-bae, jangan asal maen ganti tapi kaga paham tuh cara gunainnye. Namanye juga listrik kan, pasti ada juga kekurangannye. Pokoknya lebih ati-ati lagi dah ama kemajuan teknologi nyang udeh ada sekarang. Jangan pernah lewatin tahap membaca karna pentunjuk tuh penting, kaga boleh lengah ya.


ari Pendet pada awalnya merupakan tari pemujaan yang banyak diperagakan di pura, tempat ibadah umat Hindu di Bali, Indonesia. Tarian ini melambangkan penyambutan atas turunnya dewata ke alam dunia. Lambat-laun, seiring perkembangan zaman, para seniman Bali mengubah Pendet menjadi "ucapan selamat datang", meski tetap mengandung anasir yang sakral-religius. Pencipta/koreografer bentuk modern tari ini adalah I Wayan Rindi. Pendet merupakan pernyataan dari sebuah persembahan dalam bentuk tarian upacara. Tidak seperti halnya tarian-tarian pertunjukkan yang memerlukan pelatihan intensif, Pendet dapat ditarikan oleh semua orang, pemangkus pria dan wanita, dewasa maupun gadis. Tarian ini diajarkan sekadar dengan mengikuti gerakan dan jarang dilakukan di banjar-banjar. Para gadis muda mengikuti gerakan dari para wanita yang lebih senior yang mengerti tanggung jawab mereka dalam memberikan contoh yang baik.


Kalo udah ngerasain penyakit yang namanye panas dalem pasti keingetan tuh minum yang namanya larutan, minuman ini tuh didemenin karna kaga punya rasa ama kaga punya bau persis dah kaya minum aer putih biasa. Tapi apa bener ye, laurtan yang kaga ada rasa ama baunya bisa nyembuhin panas dalem, kalo panas dalem yang belom parah bisa tuh diobatin karna larutan ada kangan gypsum fibrosun. Gypsum fibrosun itu semacem mineral yang banyak manfaatnye, di dalem larutan ade kandungan gypsum fibrosun sebanyak 180 mg. Nah mangkanye, larutan tuh bisa nyembuhin panas dalem dengan kandungan yang ada di dalemnya. Minuman ini juga bukan satu-satunya obat yang ampuh buat panas dalem, kalo enyakit yang kite alamin juga agak parah juga mesti tuh periksa kedokter.


Katanye, waktu kecil kalo pengen cepet tinggi, kudu sering jingkrak-jingkrak. Nah, biar agak teratur, baenye, sih, pake tali skipping. Enih tali udeh didisen buat olahraga jingkrak-jingkrak. Ujung-ujung talinye udeh dipasangin tangke biar megangnye enak. Udeh gitu, enih tali juge banyak pilihan ukuran panjangnye, nyesuain ame tinggi badan nyang make. Jadi, buat bocil, mah, pilih nyang paling pendek bae talinye. Buat makenye, posisinye harus bener: orangnye di depan, talinye di belakang. Megangnye kudu pas biar enak kalo talinye diputer ke depan belakang ngiterin badan. Kalo loncat, kakinye juge kudu jingkrak barengan kanan kiri. Udeh, deh, maennye begitu bae diulang-ulang. Bagusnye, sih, sekitar 15 menit kagak berenti-berenti, ye. Cuman kalo belon kuat segitu, bisalah 5 menit maen, istiraat bentar, abis itu maen lagi ampe 15 menit.


Gare-gare kebanyakan mentengin hape saban ari aye ngerase mate aye rada kurang awas. Enyak kate mah kudu banyak gegaresin wortel. Bagen gampang dikonsumsinye wortel bise dijadiin jus. Jus wortel punye manpaat nyang bae buat ngejage kesehatan ama keawasan mate berkat kandungan vitamin A nyang tinggi. Selaen ntu, jus wortel murni nyang dibikinnye kaga pake gula tambaan juga bae buat pencernaan gare-gare kandungan seratnye nyang banyak. Bagen ge banyak manpaatnye soal rase emang cocok-cocokan. Kalo di aye dewek kurang demen ama rasenye, kaye asing aje di mulut. Apelagi kalo ditambain gula ama susu jadi rase nyang kecampur bikin aneh diminumnye. Tapi liwat dari entu semue, jus wortel emang bener-bener minuman nyang punye banyak manpaat buat awak kite.


Buat yang demen gowes, kita bisa olahraga pake sepeda. Buat orang-orang yang mager keluar atawa sempet pegi ke gym, bisa pake alat yang namanya sepeda statis. Jadi, kita sepedaan tapi kagak ke mana-mana. Kita gowes di tempat aja. Walopun gitu, kita tetep bisa ngelatih otot kaki kita supaya kuat. Sepeda statis gini ngebutuhin tempat yang lebih lebar kalo kita mau pake di rumah. Bedanya, kalo sepeda biasa bisa kita taro di parkiran motor. Kalo sepeda statis ini, kita ngebutuhin listrik, jadi tempat yang ngepas di dalem atawa halaman rumah yang tertutup. Ngebiasain olahraga pake alat ini ngebuat otot kaki kita makin kuat ama kenceng. Selaen itu, bisa ngurangin stress ama ati yang enak.


Bagi génêrasi 90-an, ingêt kagak amè pêrmaènan olahragè tradisional nyang sêlalu ngisi sorè ari êlu? Contonyè, galasin. Galasin mêrupakan salèh atu pêrmaènan olahragè tradisional nyang dimaènin antarè duè kêlomook. Inti pêrmaènannyè adalah ngêhadang lawan supayè kagak bisè lolos ngêliwatin garis ampè baris têrakhir sêcarè bolak-balik. Suatu kêlompok dianggêp mênang kalo sêluruh anggotènyè kumplit ngêlakuin prosès bolak-balik ntu. Sayangnyè, kêmajuan tèknologi ngêjè olahragè tradisional êni mangkin ditinggalin, bahkan udèh jarang kêdêngêr, padahal galasin êni amat èkonomis amè punyè banyak manpaat buat awak. Cobè dah maènin galasin lagi barêng têmên-têmên atu génêrasi. Dijamin rêsêp, nyèhatin, amè ngêjè êlu bênostalgiè kê wayah dulu. Êlu jugè bisè ngênalinnyè kêpadè bocah atau kêponakan. Sêlamêt nyobè!


Salah satu tarian tradisional di Indonesia ini yaitu Tari Jaipong. Tarian ini, merupakan jenis tarian yang berasal dari Jawa Barat. Awalnya, tarian jaipong ini berkembang khususnya di daerah Bandung, dan Karawang. Tarian Jaipong adalah tarian gabungan dari sejumlah kesenian tradisional, misalnya pencak silat, ketuk tilu, dan wayang golek. Dari situlah tarian ini populer sebagai tarian yang memiliki gerakan-gerakan yang unik, energik, dan sederhana. Tak hanya energik saja, tarian jaipong juga dimainkan dengan suasana yang humoris, dan ceria. Oleh lantaran itu, tarian ini dapat menghibur para penonton yang menyaksikannya. Bahkan, tak jarang dari penonton tertawa ketika melihat pertunjukan tarian jaipong ini.


Ombak amè papan sêlancar, duè hal ntu bakal langsung ngasih gambaran têntang olahragè nyang atu êni. Olahragè surfing atau nyang sêring disêbut jugè dêngan olahragè sêlancar mêrupakan salèh atu olahragè nyang tumannyè bêrlangsung di ombak tinggi. Olahragè êni dilakuin dêngan ngêgunèin sêbilah papan nyang khusus dipakè pêranti bêsêlancar. Faktè mênarik têntang olahragè êni adalah sêbêlon bêsêlancar, tumannyè parè pêsêlancar bakal ngêgosokin lilin kê papan sêlancar mêrèka. Hal ntu dilakuin supayè papan sêlancar ngêjadi lèngkèt amè ngêgampangin pêsêlancar wayah bêdiri di atasnyè. Mêrèka jugè tumannyè bakal ngikêt sêbuah tali nyang adè di papan kê pêrgêlangan kaki pêranti nyêgèh papan têpisah dari awak. Padè umumnyè, papan sêlancar jugè bakal dilapisin amè fiberglass atau sêrat kaca supayè têtêp tahan aèr.


Sebelomnya kita ngomongin satu merk hape android. Kalo mau liat-liat hape android, kita cek dulu apa aja yang kudu diperhatiin biar bisa dapetin hape yang mantep tapi harganya murah. Pertama, kita kudu ngecek speknya dulu. Spek paling inti yang dicek kayak chipset, memori, ama RAM-nya. Buat yang mau pemakean biasa aja, bisa pake RAM 2 giga. Kalo buat maen gem bisa pake hape yang RAM-nya 4 giga atawa lebih. Buat memorinya, hape android jaman sekarang udah dimuatin memori yang gede, kagak kuatir cepet penuh. Misalnya, kita lagi jalan-jalan terus mau motoin atawa videoin suasananya, kita kagak kuatir buat ngapus-ngapusin yang udah ada. Ada hape yang memori dalemannya udah ratusan giga ampe bisa dimasukin kartu memori ampe 1 tera, jadi aman banget buat nyimpen data.


Pêngamat pariwisatè dari Unipêrsitas Jêndêral Soedirman, Chusmeru, bilang bahwa pêmêrèntah daèrah pêrlu ngêmbangin pakèt wisatè tinggal di pêdèsaan. Pakèt wisatè ntu ngêmungkinin wisatèwan tinggal nginêp di dèsa sêrtè ngêlakuin aktipitas kayak masarakat pêdèsaan. Chusmeru nêrangin padè wayah êni jênis wisatè êni ngêjadi trèn amè banyak diminatin wisatèwan. Salèh atu alêsannyè adalah kêjênuhan padè objèk wisatè kêjèan nyang adè di pêrkotèan. Olèh karna ntu, wisatè tinggal di pêdèsaan bisè dikêmbangin sêbagè wisatè altêrnatip. Targètnyè bisè pêlajar amè mahèsiswè atau kêluargè nyang tinggal di kotè. Bagi pêlajar amè mahèsiswè, wisatè êni bisè dimanpaatin pêranti ngênal lêbih dêkêt kêidupan sosial budayè di pêdèsaan. Liwat pakèt ntu, wisatèwan jugè bisè bêlajar sêni budayè kayak nandak, ngêlukis, atau gamatin organisasi sosial di dèsa.


Tubuh perlu minum susu, karena susu mengandung manfaat yang bejibun buat tubuh. Susu dapat menjaga kesehat tulang, dan gigi kite biar kuat, biar bisa ngegares terus segala macem ganyeman ape aje. Salah satu susu yang punya banyak rasa adalah susu cimory, susu cimory punya rasa yang bejibun, dan rasanye ajib banget dah, diminum pas lagi dingin bikin kite nyeruputnye makin nikmat. Susu disukai oleh semua kalangan dari anak-anak sampe orang tua. Sejak bayi pun anak kudu dikasih susu, jadinye nanti ampe bangkotan tetep demen sama yang namanye nyeruput susu. Nyeruput susu bisa pagi hari, siang, sore, atau malem kapan aje dah bisa, cimory punye rasa susunye yang unik-unik, jadi yang kaga doyan susu pun jadinye suka.


Minggu pagi waktunye nyang cocok buat cuci mata bareng keluarga, pagi eni kite mau jalan ke monas, udara pagi masih lumayan seger, aye bareng babe enyak ame adek ane akhirnye goes pake sepeda, rumah ane di Saharjo jakarte selatan, jaraknye 10 kiloan dari rumah sampe kekawasan monas, rute goes kite lewatin jalan saharjo, terus ke pasar rumput, belok kanan ke menteng imam bonjol terus ke sudirman, eh gataunye banyak juge nih nyang goes ke monas, jadi brasa banyak deduluran sehoby selaen goes ane bareng keluarge juge hobby foto dibangunan iconic kote jakarte (monas), sampe monas nyatanye udh bejibun orang, gataunye ade pawai kebudayaan, selaen olahraga gataunye dapet tontonan gratis juge


Hotel tu punye banyak fasilitas didalemanye dari fasilitas nyang berhubungan dari kamar ampe urusan perut, fasilitas laen nyang nguntungin buat aye ntu ade fasilitas breakfast inhouse atawa sarapan pagi nyang dianterin kekamar kite, jadu kite ga perlu repot jalan ke restoran klo cuman sekedar mau sarapan pagi. nah caranye kite klo mau pesen sarapan nyang dianter ke kamar bisa telepon dulu dah ke restoran, sebutin nomor kamar kite nginep abis ntu kite pilih deh menu nyang ade direstoranye, terus tinggal tunggu dah makanannye diantern kekamar kite. makanannye sih biasanye same kaya nyang disajiin direstoran dihari nyang sama. eni fasilitas cume berlaku dihotel bintang 5 ye, klo bukan bintang 5 biasanye tetep mesti sarapan kerestonye


Pull up enih olahraga nyang simpel, bisa dilakuin di rume, tapi butuh alat. Name alatnye pull up bar. Enih alat biasanye dipasang di antara gagang pintu, jadi bentuknye horizontal ato melintang gituh. Biasanye make bahan besi ato baja biar kuat jadi tumpuan orang nyang pull up. Panjang enih alat fitness, bisa disesuain ame gede pintu rumah ente. Alat enih ngebantu ngelatih banyak otot, kek otot punggung, otot dada, otot bahu, trisep, bisep, ame perut. Buat makenye, bisa coba ngulang-ngulang 8-15 kali gerakan nyang same; caplok gagang pull bar make dua tangan, genggem erat-erat, badan kudu lurus, abis ntu angkat badan ampe dagu ngelewatin pull up bar, embusin napas kalo pala udeh lebi tinggi dari alatnye, abis ntu bisa turunin badan lagi ampe siku lurus. Begitu bae diulang-ulang. Otot dijamin kuat.


Salèh atu gayêman khas Bêtawi nyang kudu dijagè kêbêradèannyè adalah dongkal. Dongkal sêkilas mirip amè putu bumbung karna dikêjè dari têpung bêras amè diisi gulè mèrah. Bêdanyè, dongkal bêwarnè putih karna kagak dikasih campuran pêwarnè ijo. Namè kuè nyang bêbêntuk kêrucut karna dicitak dari kukusuan bambu êni bêrasal dari carè nêtêknyè nyang dicongkèl makè cèntong. Kuè êni udèh dipêrkênalin sêjak 1940. Mulènyè, dongkal dikêjè dari têpung gaplèk, tapi 1970-an têpung gaplèk susèh ditêmuin. Jadi, masarakat lêbih milih makè têpung bêras nyang dikêjè langsung dari bêras nyang ditumbuk dèwèk ampè jadi têpung. Sêbêlon digayêm, dongkal bakal ditêtêk kêcit-kêcit amè dikasih taburan parutan kêlapè biar rasènyè lêbih gurih. Sayangnyè, karang gayêman tradisional êni udèh langka nyang jual.


Kagak adè nyang tahu apa nyang bakal terjadi besok, bulan depan, taun bêrikutnyè, bahkan atu menit kêmudian. Kejadian nyang kagak kêdugè ntu kadang membutuhkan uang nyang kagak sedikit. Laptop atu-atunyè punyè Riska hilang dicuri orang orang sekitar sebulan lalu wayah diè pulang kerja naèk bus, padahal komputer nyang bisè dibawa-bawa kê manè-manè ntu sangat dibutuhkan buat mendukung pekerjaannya, apalagi dalêm hitungan ari diè mesti mengisi acara nyang membutuhkan laptop buat presentasi. Diè gè akhirnya memakai danè darurat buat membeli laptop pengganti. Danè darurat ntu udèh diè kumpulkan sêjak setahun terkahir. Alhamulillah, danè darurat menyelamatkan Riska dari minjem duit kêpadè orang laèn.


Alpuket dikenal jadi bue nyang punye segudang nutrisi. Alpuket juga bise dibikin macem-macem gegaresan ama minuman. Salah atu olahan nyang paling simpel ntu dibuat jus alpuket. Tibang kudu nyiapin aer, blender, alpuket, gule, susu, ama es batu. Minum jus alpuket secare nerus bakal ngasi epek bagus buat awak. Mulei dari nurunin kolestrol, ngejage keawasan mate, ngelancarin pencernaan, ningkatin daya inget ama kesehatan otak, dan masi banyak lagi khasiatnye. Bagusnye mah usahain kalo bikin jus alpuket entong nambahin gule ama susu tambahan. Bagen dikate kurang manis tapi soal gizi ama khasiatnye entong ditanye, cocok juga buat nyang lagi program nguruin awak.


Rumah kêbaya adalah salèh atu rumah adat suku Bêtawi. Rumèh suku Bêtawi dibagi ngêjadi duè jênis, yakni rumèh darat amè rumèh panggung. Nah, rumèh kêbaya têrmasup rumèh darat. Dinamèin rumah kêbaya karna bêntuk atêp rumèh êni mirip amè pêlanè nyang dilêpit. Têrus, kalo dari samping, lêpitan-lêpitan ntu bakal kêliatan kayak lêpitan kaèn kêbaya. Rumèh adat êni mulènyè asli suku Bêtawi, tapi rumèh êni dipêngaruhin amè ètnis Tionghoa sêiring pêrkêmbangan jaman. Pêrpaduan êni khususnyè amat têrasè padè ragêm hias sêrtè tatè ruangannyè. Pêrpaduan êni têrjadi sêtêlèh adè konplik wayah masarakat ètnis Tionghoa nyang baru nyaba kê Tigaraksa amè Panongan. Mêrèka ngêbangun rumèh kêbaya sêbagè stratègi buat ngindarin pasukan Bêlanda supayè dianggêp sêbagè suku Bêtawi jugè.


Ayè dêmên minum tèh ijo sêbagè salèh atu minuman nyang bêrkhasiat ngêjagè stamina awak. Minuman nyang pêrtamè kali dipopulèrin di Jêpang êni ngandung antioksidan amè pitamin nyang bêrmanpaat ngêbantu pungsi jantung bêgawè lêbih maksimal. Kandungan antioksidannyè jugè bisè ngêluruhin lêmak amè ngêjagè èlastisitas kulit. Mêski dikênal sêbagè minuman sèhat, têrnyatè adè bêbêrapè hal nyang kudu dipêratiin wayah minum tèh ijo. Êlu tibang bolèh minun tèh ijo maksimal tigè cangkir saban arinyè. Minum tèh ijo jugè jangan wayah pêrut kosong karna bisè nyêbabin ngêningkatnyè asêm lambung. Sêbaèknya minum tèh ijo 30—45 mênit sêudèh madang. Têrus, tèh ijo nyêbabin êlu kêncing baè. Jangan lupè imbangin dêngan minum aèr putih supayè kagak dèhidrasi.


Saban hari ntu kite punye kewajiban nglenyom buah-buahan, soalnye banyak pisan vitamin nyang antep buat kesehatan badan kite. Buah nyang baik ntu salah satunye buah apel. Apel punye vitamin A, vitamin C, serat nyang tinggi, kalsium, zat besi ama glikemik nyang rendah. Jadi apel eni bisa nyegah kadar gula darah nyang ningkat. Di sisi laen, serat nyang ade di dalem apel juga gableg mangpaat, kayak bisa neken angka kolesterol, bikin empel nyerepnye nutrisi kayak gula ke dalem aliran darah ama ngebantu perut kerasa nyelab lebih lama. Barangkali kalo nglenyom apel kagak usah ngupas kulitnye, soalnye kulit apel ngegableg gizi ama antioksidan nyang banyak pisan.


Gunain kamera juga ada caranye, kaga boleh sembarangan jeprat-jepret bae. Pertama tuh kite mesti nyalain kameranya. Nah kalo udeh nyala kite bisa liat tuh kite bidik ape nyang mau difoto. Abis itu jangan mau jempret aja, fokusin dulu tuh kameranye. Kalo kaga fokus ke objek nyang mao kite foto nanti hasil fotonya tuh bisa jadi ngeblur. Trus nih kalo ambil gambar, selaen fokus juga jangan kebanyakan gerak, nanti bisa gerak nanti fotonye. Nah, kelar di foto liat dulu tuh hasilnye, trus kasih liat orang nyang difoto apa udeh sesuai apa belon. Nah, kalo dari kamera tuh kaga bisa langsunhg jadi, kudu di share dulu ke hp atau tablet kalo ga dari memory bisa lansung di cetak kalo emang mao.


Bisa dikate, pakean entu termasuk kategori produk jualan online yang laku. Katenye, entu produk pakean menjadi salah satu jenis kebutuhan yang banyak diminatin. Katenye secara umum, pakeannye cewek lebih banyak peminatnye, daripada pakean buat pria. Buat jual pakean, elu kudu terus-menerus ikutin tren yang ade saat enih. Cara tergampang buat tau entu trend ya entu ikutin media sosial para influencer. Kalo elu baru mau coba alias pemula, elu bisa coba mulai dari jadi reseller atau dropshipper supaye entu peluang buat dapetin konsumen makin gede. Nyok deh mulai banyak riset, pelajarin, dan cari tau ide serta tips supaya jualan online elu sukses!


Pembatasan ketat yang diberlakukan di beberapa daerah di Indonesia membuat cara hidup sehari-hari sangat berubah. Semua aktivitas kini wajib dilakukan di rumah, mulai dari bekerja, beribadah, belajar, hingga olahraga. Apalagi kini Indonesia sedang menghadapi gelombang kedua COVID-19. Meski begitu, kondisi ini tidak seharusnya jadi alasan kamu berhenti melakukan aktivitas fisik. Kamu tetap bisa berolahraga dengan kadar yang tepat, meski berada di rumah. Olahraga dengan kadar ringan sampai sedang sebanyak tiga kali dalam seminggu terbukti mampu menurunkan risiko kematian, Olahraga yang efektif adalah cardio, olahraga ini dikatakan efektif dalam membakar lemak dan membuat tubuh mengeluarkan keringat. Olahraga ini bisa dilakukan di rumah, misalnya melalui sepeda statis, treadmill, atau alat bantu kardio lainnya. Namun, jangan khawatir jika kamu tidak punya alat tersebut, skipping juga bisa jadi alternatif, kok.


Bêlakangan êni kamèra analog kêmbali ngêtrèn di kalangan pêncintè potograpi. Baèk potograpêr propèsional atau parè pemulè bêbondong-bondong ngêgunèin kamèra jênis êni pêranti ngabadiin momèn-momèn istimèwa. Sêcarè tèknis, kamèra analog têrmasup kamèra nyang kagak punyè pungsi digital karna kagak adè sènsor pêranti nangkêp amè ngasilin gambar dalêm bêntuk digital. Kalu êlu têrtarik ngêbêli salèh atu kamèra analog nyang cakêp amè gampang dipakè pêranti pêmulè, êlu bisè ngêbêli Canon AE-1. Modèl êni mêrupakan kamèra nyang paling populèr karna piturnyè nyang cukup andal. Canon AE-1 mampu ngêjè pèlêm dêngan kualitas têrbaèk amè ngêmotrèt dêngan amat pokus sêrtè gambar nyang amat cakêp. Canon AE-1 jugè punyè jêndèla bidik nyang jêrnih amè têrang.


Salèh atu kênangan nyang kêsimpên apik di ingêtan ayè adalah rêsêpnyè maèn gim wayah masing duduk di bangku TK ampè SD. Êluh nyang lahir taun 80 ampè 90-an puguh tau nyang namènyè jimbot. Jaman dulu, hargè jimbot masing kêbilang mahal bagi kêbanyakan bocah, apèlagi di sêbuah jimbot tibang adè atu gim. Jadi, kalo mao maènin gim nyang laèn kudu ngêbêli jimbot lagi. Bêruntungyè, dulu ayè dibêliin jimbot amè nyai, tapi maènnyè kudu gantian amè adèk ayè. Maklum, tibang punyè atu. Kalo mênang, kitè têtêp lanjut maèn. Kalo kalèh, baru dah gantian maènnyè. Kêbayang, pan, kalo mênang baè, bêarti maènnyè kagak udèh-udèh. Nyang nunggunyè udèh kêburu bosên dah.


Game Clash Royale ini merupakan game yang juga menggunakan berbagai karakter mirip COC dengan menambahkan konsep kerajaan dengan pertarungan real-time dengan lawan, multiplayer, dan game strategi. Game ini menggabungkan tiga genre game yaitu card game, collectibles, tower defense game, dan MOBA (Multiplayer Online Battle Arena). Games Clash Royale dapat kita nikmati secara gratis untuk pengguna Android dengan mendownloadnye dari Google Play Store, dengan ukuran file hanya sekitar 87 MB. Setelah kalian mengunduh dan menginstal game, biasanye membutuhkan sekitar 105 MB ruang kosong. Jadi pastikan kuota internet kamu kagak habis saat mengunduh. Dengan rating Kategori 7+, game ntu cukup aman untuk anak-anak tanpa harus khawatir dengan banyak sekali kekerasan yang berbahaya. Seperti CoC, meskipun gratis, Clash Royale memiliki skema pembelian dalam aplikasi untuk membeli emas atau permata. Jangan bingung jika ingin memainkan game ini sama seperti fitur-fitur game Supercell lainnye. Di awal permainan ada tutorial yang menjelaskan kepada kita bagaimana cara memainkan game Clash Royale ini, meskipun merupakan kombinasi dari berbagai jenis game dengan reaksi cepat dan pemikiran yang serius, Clash Royale bukanlah game yang sama sekali sulit untuk dimainkan. Pada tahun 2022 ini, game Clash Royale yang populer di Android ini sudah diunduh sebanyak 100 juta lebih unduhan. Kagak heran jika game ntu termasuk game populer pada perangkat Android.


Orang kalo udeh rese begitu, boro-boro die mao negor kalo liwat, ada acara apa juga kaga pernah mao ngundang. Apalagi tetangga aye tuh di depan gang, mentang-mentang kalo berangkat banyak ajudannye kite mao liwat aja susah karna die parkir mobil di jalanan. Kaga ada pisan toleransinye, kan bisa tuh mobil di parkir dulu di tempat nyang lega. Kalo die begitu kan nanti orang nyang mao liwat juga susah, padahal kan jalanan udeh disediain lebar-lebar. Eh enteng banget die naro mobil di jalanan. Hidup mah mao dikasih kaya apa miskin harus mikirin orang laen karen kan dosa juga kalo kite bikin orang laen susah.


Dulu saya sering berlatih dan bermain sepakbola, di level amatir tentu saja. Paling pol ya pertandingan antar perusahaan.Suatu hari ketika sedang bermain bersama teman-teman, saya terlibat dalam sebuah perebutan bola. Posisi saya bek kiri, dan saya menghadapi lawan yang tergolong beringas, berbadan besar dan kuat serta mementingkan fisik daripada skill. Tapi saya tidak takut. Hanya saja, posisi saya waktu itu sedang tidak bagus. Satu kaki terangkat dan satu lagi menumpu di tanah, satu-satunya tumpuan untuk seluruh berat badan dan gaya tabrakan yang terjadi kemudian. Dan itulah pangkal masalahnya, saya mendengar suara "krak!" yang cukup besar berasal dari lutut saya yang jadi tumpuan. Rasanya? Tuhaaan! Itu sangat menyakitkan. Saya langsung jatuh di atas tanah dan meringis kesakitan. Pelanggaran. Permainan berhenti sejenak, teman yang jadi lawan saya berebut bola meminta maaf, dan berlalu. Seluruh pemain yang lain juga begitu, mengira kejadian barusan adalah kejadian biasa seperti ratusan kecelakaan kecil di lapangan sepakbola kami. Tapi tidak buat saya.


Membangun ntu dana darurat untuk berjaga-jaga, dan mulai berinvestasi setelah keuangan mulai sehat ntu sangat baik dan perlu banget dah. Hal yang sama juga diungkapkan oleh Financial Planner Safir Senduk. Menurut die besaran cicilan kagak boleh lebih dari 30% penghasilan bulanan. Jadi kalau misalnye ntu penghasilan kite Rp 10 juta per bulan, ntu total cicilan kagak lebih dari Rp 3 juta per bulan. Safir memaparkan bahwa selama dibebani pinjaman atau cicilan, seseorang perlu memiliki ntu penghasilan utama. Sebab ketika ada penghasilan, cicilan ntu akan mampu terbayar. Adapun ketika kagak memiliki penghasilan, alternatif lainnye yang bisa dilakukan adalah menjual barang-barang lain yang dimiliki atau menggali tabungan. Namun, langkah ntu terbilang merepotkan. "Contoh punya barang elektronik tidak terpakai, jual barangnye, bayar pinjamannye. Jadi, cara terbaik adalah kita punya penghasilan, entah dari pekerjaan, entah dari jual barang," jelas Safir. Dia pun menjelaskan bahwa selama masih dibebani pinjaman atau cicilan, seseorang sebaiknye ntu untuk menunda membeli keperluan yang kagak dibutuhkan atau kebutuhan yang sifatnye ntu sebatas keinginan sesaat. Misalnye die ingin HP baru, padahal HP lama baru setahun dua tahun. Dia ingin barang elektronik baru, padahal sekadar keinginan aje. Jadi, HP ntu butuh atau ingin? Kalau HP lama rusak, berarti butuh yang baru. Tapi ketika HP lama masih baik-baik saja, berarti HP barunye sekadar ingin.


Pêncinta olahragè èkstrèm tumannyè punyè ambisi nyang lêbih tinggi dalêm ngêraih impiannyè. Nyang unik, pêncintè olahragè èkstrèm êni justru kagak punyè tujuan buat ngènèng-ngènèngin kêbolehannyè kêpadè orang banyak, tapi lêbih nyari kêpuasan buat diri dèwèk. Bukan rahasiè lagi kalo èmosi kitè banyak dipêngaruhin amè hormon-hormon, di antarènyè adalah hormon dopamin amè sèrotonin. Hormon dopamin lêbih cêndêrung têrlibat pêranti ningkatin ènèrgi amè pêratian, sêmêntarè hormon sèrotonin bêgawè pêranti ngatur èmosi kayak ngurangin kêcêmasan amè dèprèsi. Mênurut pênêlitian Monasterio, pêncintè olahragè èkstrem êni punyè kadar hormon dopamin amè sèrotonin nyang rêndèh. Karna kondisi ntu, mêrèka nyêimbanginnyè amè olahragè èkstrèm nyang bisè ningkatin kêpêrcayèan diri amè motipasi.


Elu punya game favorit? Kalo aye sih punya game favorit dari pas jamannye aye SD. Pas SD, aye entu belom punya laptop. Jadinye aye maen entu game favorit dari laptopnye sepupu aye dan gantian sama adek-adek sepupunye aye yang laen. Entu game namanye “Plants vs Zombie”. Jadi jelas aje isinye entu game adalah zombie yang banyak dan kite sebagai pemaennye kudu nanem banyak taneman buat ngelawan entu zombie. Jadi setting-nye kayak di teras gitu, nah di sono kite tanem banyak taneman – ade bunga matahari yang buat numbuhin duit, ade cabe buat bikin meledak, dan laennye – buat ngelawan para zombie yang mau masuk ke rumah.


Si Babeh lagi keranjingan nongtonin pideo taneman di Instagram. Isi menu Jelajahnye dominan ame taneman, bunga-bungaan, po'on, ame ape bae nyang sejenis. Doel kagak ngarti gegituan! Cuman, gegara pideo-pideo ntu, Babeh jadi punye hobi baru ngoleksi taneman, terus dipamerin di status WA-nye. Kagak nyangke, banyak temen Babeh nyang nawar mao beli taneman-taneman Babeh make harge nyang di atas harge belinye. Babeh demen, dong! Dari hobi bise jadi cuan beginih. Akhirnye, ijin lah blio ame Enyak, mao bikin bisnis taneman, katanye. Wirausahawan! Kate Babeh bari cengar-cengir. Enyak, nyang ude pusing ame tabiat lakinye, jadi nyetujuin aje. Syaratnye cuman atu kalo dari Enyak; kalo untung bagi-bagi, kalo rugi urus ndiri! Babeh cengar-cengir bae digituin ame bininye. Doel ngeliatnye juge agak heran. Cuman, emang prinsip Babeh; selame Enyak oke, bisnis pasti bakal bejalan!


Ngerayain maulid Nabi SAW ntu bentuk kegirangannye umat Islam dalem nyambut lahirnye sang Banginda Rasulullah. Tradisi perayaan eni nyang biasae kite sebut maulid Nabi SAW di dalemnye ade nilai-nilai ibadah buat siape aje nyang ngerayain selame perayaannye kagak bertentangan ame syariat ajaran agame Islam. Perayaan maulid Nabi SAW bise kite liatin dalem banyak bentuknye sesuai ame tradisi budaya masing-masing daerahnye nyang ngadain. Kalo kate Imam Ibnu Hajar Al-Asqala nyang dikutip ame Imam As-Suyuthi dalem kitabnye Al-Hawi Lil Fatawi banyak care buat peringatin maulid Nabi di antaranye banyakin baca Al-Qur'an, sedekat atawa ngasi makan fakir miskin, bersedekah laennye ame jangan lupa lantunin pujian buat Nabi SAW kaya baca Maulid Barzanji, Maulid Diba', Maulid Simthud Durar ame banyak bacaan nyang lainnye.